title: Westvleteren

text: Westvleteren on belgialaisen Brouwerij Westvleterenin valmistamien trappist-oluiden tuotemerkki. Munkit Mont des Catsin luostarista perustivat "Sint-Sixtusabdij van Westvleterenin" () luostarin vuonna 1831 Westvleteriniin Länsi-Flanderiin yhdeksän kilometriä Ranskan rajasta. Oluenvalmistus alkoi vuonna 1839. Westvleterinin munkit perustivat vuonna 1850 "l'Abbaye Notre-Dame de Scourmontin" luostarin, joka tunnetaan Chimay-oluistaan ja -juustoistaan. Vuonna 1946 Sint-Sixtusabdijin luostari antoi oluenpanolisenssin St. Bernarduksen panimolle, kunnes munkit päättivät vuonna 1992 aloittaa oluenvalmistuksen itse uudelleen.


title: Westvleteren

text: Vaikka makuasiat ovat varsin henkilökohtaisia, monet tunnetut olutasiantuntijat ovat listanneet Westvleteren-oluet henkilökohtaisiksi suosikeikseen. Suositut oluita arvostelevat verkkosivustot, kuten Beeradvocate.com ja Ratebeer.com, listaavat Westvleteren 12 -oluen maailman parhaaksi olueksi.


title: Westvleteren

text:
Westvleteren-oluiden mainetta on lisännyt myös niiden vaikea saatavuus. Koko panimon vuosituontato on vain 4 750 hehtolitraa (esimerkiksi koko Suomen päivittäinen oluenkulutus on noin 1 100 hehtolitraa) .
Virallisesti Westvleteren-olutta voi ostaa vain suoraan panimolta. Panimo myy oluttaan vain yksityishenkilöille sillä ehdolla, että olutta ei myydä eteenpäin. Ainoa paikka, jossa olutta myydään luvallisesti paikan päällä kulutettavaksi, on panimoa vastapäätä sijaitseva "In de Vrede" -niminen kahvila. Olutta sai myös muutamista Brysselin olutkaupoista marraskuussa 2017. Jotkut olutravintolat ovat saaneet olutta rajoitetusti listoilleen: esimerkiksi Suomessa Oluthuone Kaisla sai pienen erän Westvleterenin 12 -olutta myytäväkseen loppuvuodesta 2012, ja helsinkiläisestä Olutravintola Leijuvasta Lahnasta sekö Tampereen Hervannassa sijaitsevasta Pub Kultaisesta apinasta kyseistä olutta on saanut vielä vuoden 2014 puolella.


title: Westvleteren

text: Westvleteren-oluita on kolmea eri tyyppiä:


title: Westvleteren

text: Aiemmin valmistettiin nimellä "6" punaisella korkilla 6,2 % olutta. Tämän ja neljäprosenttisen dubbelin (joka oli munkkiveljien pöytäolutta eikä ollut saatavilla kaupallisesti) korvasi blond vuonna 1999.


title: Westvleteren

text: Kaikki oluet myydään pullotettuina puisissa koreissa. Vuodesta 1945 lähtien Westvleteren pulloissa ei ole ollut myytäessä etikettiä. Kaikki belgialaisen lainsäädännön vaatimat tiedot on painettu olutpullojen kruunukorkkeihin. Korkeissa olevan vähäisen tilan vuoksi Westvleteren oluet ovat ainoita trappist-oluita, joissa ei ole virallista trappist-logoa.


title: Westvleteren

text: Oluen tuotannosta 15 % on blondea, 35 % 8:aa ja loput 12:ta. Noin neljännes tuotannosta myydään In de Vredessä, loput luostarin portin myymälästä.


title: Sinfonia nro 5 (Prokofjev)

text: Sergei Prokofjevin sinfonia nro 5 B-duuri op. 100 valmistui vuonna 1944. Se sai ensiesityksensä Moskovan konservatorion salissa 13. tammikuuta 1945. Esityksen soitti säveltäjän itsensä johtama Neuvostoliiton valtion sinfoniaorkesteri.


title: Sinfonia nro 5 (Prokofjev)

text: Sergei Prokofjevin viides sinfonia on neliosainen:


title: Sankt Pauli kyrka

text: Sankt Pauli kyrka on kirkko Göteborgin kaupungissa, Länsi-Götanmaalla, Ruotsissa. Se on rakennettu vuosina 1880–1882. Sen suunnitteli arkkitehti Adrian Pettersson ja se vihittiin käyttöön 15. tammikuuta vuonna 1882.


title: Sankt Pauli kyrka

text: Kirkkoa on uudistettu ja entisöity laajalti vuosina 1916–1917, 1941 sekä 1969-1970. Kirkon torni kohoaa 46 metrin korkeuteen. Itse kirkko on pituudeltaan 36 metriä pitkä ja 23 metriä leveä.


title: Aleksanterin teatteri

text: Aleksanterin teatteri on Helsingin Bulevardin ja Albertinkadun kulmatontille vuonna 1879 valmistunut, keisari Aleksanteri II:n mukaan nimetty teatterirakennus. Alkujaan se oli venäläinen teatteri (Helsingin Venäläinen valtiollinen Aleksanterin teatteri, ), jonka tarkoitus oli tarjota viihdykettä niin venäläisille kuin suomalaisille.


title: Aleksanterin teatteri

text: Aleksanterin teatteri sijaitsee Kampin kaupunginosassa Kurjen korttelissa osoitteessa Bulevardi 23–27. Teatteri rakennettiin kenraalikuvernööri Adlerbergin aloitteesta. Sen suunnittelivat insinöörieversti Pjotr Petrovitš Benard ja rakentamista valvonut insinöörieversti Pjotr Kašperov; sisätilat ovat venäläisen arkkitehdin Jeronim Osuhovskin ja Johan Jacob Ahrenbergin käsialaa. Talon rakentamisessa käytettiin kiviä Bomarsundin linnoituksesta Ahvenanmaalta, ja sen rakentamisen kerrotaan sujuneen ilmiömäisen nopeasti. Teatteri on pohjakaavaltaan suorakaiteen muotoinen, ja sen U-muotoisessa katsomossa on 500 paikkaa. Katsomossa on edustusaitioita. Keisarin aitiota ja siihen liittyvää huoneistoa varten on oma sisäänkäynti Bulevardilta. Tämän sisäänkäynnin yhteydessä oleva komea portiikki jättää varjoonsa Albertinkadun puoleisen pienemmän pääsisäänkäynnin. Teatterin avajaiset pidettiin 30. maaliskuuta 1880, jolloin talialainen oopperaseurue esitti Gounod’n "Faustin".


title: Aleksanterin teatteri

text: Teatteri rakennettiin Helsingin venäläiselle valtionteatterille, joka toimi ensin vuosina 1868–1875 Engelin suunnittelmassa Arkadia-teatterissa. Teatterissa esiintyivät Pietarista ja Venäjän maakunnista saapuvat seurueet. Omaa näyttelijäryhmää Helsingissä ei ollut.


title: Aleksanterin teatteri

text: Vallankumouksen jälkeen vuonna 1917 teatterista tuli poliittisten kokousten ja harrastajaryhmien kokoontumispaikka. Esitykset jatkuivat vuoden 1918 huhtikuuhun saakka, kunnes viimeisetkin venäläiset joukot poistuivat Helsingistä. Vuonna 1919 teatterirakennus luovutettiin Suomalaisen oopperan (myöhemmin Suomen Kansallisooppera) käyttöön, ja se toimi oopperatalona vuoteen 1993 saakka, jolloin Töölöön valmistui Helsingin uusi oopperatalo.


title: Aleksanterin teatteri

text: Uuden oopperatalon valmistuttua 1993 Aleksanterin teatteri siirtyi ensin Helsingin kulttuuriasiainkeskuksen ja vuodesta 2005 Bulevardin Teatteriyhdistys ry:n hallintaan. Nykyisellään Aleksanterin teatteri on vierailuteatteri, joka tarjoaa sekä oopperaa, balettia, sirkusta, draamaa ja komediaa että tiloja useille tanssin ja muun liikunnan ammattilais- ja harrasteryhmille.


title: Aleksanterin teatteri

text: Talossa pitävät residenssiä muun muassa Tero Saarinen Company, Tanssin Tiedotuskeskus, Opera BOX, Nomadi tuotanto, M.A.D. Tanssimasterit, Gruppen Fyra, Katrilli, Ismo Dance Company ja Tanssivintti. Talon harjoitussaleja, kellarikahvilaa, lämpiötä ja tsaarin sviittiä on mahdollista vuokrata.


title: Katariinan kirkko (Tukholma)

text: Katariinan kirkko () on kirkko Tukholmassa, Ruotsissa. Se sijaitsee kaupungin keskustassa Södermalmilla. Kirkon alkuperäisen version suunnittelijana toimi arkkitehti Jean de la Vallée. Suunnitelmat olivat valmiit jo vuonna 1656, mutta rakennus valmistui vasta 1690-luvulla. Kirkko paloi vuonna 1723. Keskustornin palaneet puurakenteet korvattiin suuremmalla kahdeksankulmaisella tornilla. Suunnitelman teki Göran Josuae Adelcrantz vuonna 1728 ja se toteutettiin 1732–34. Kirkko paloi uudestaan vuonna 1990, jolloin katto ja sisustus tuhoutuivat. Rakennus restauroitiin entiselleen arkkitehti Ove Hidemarkin johdolla.


title: Katariinan kirkko (Tukholma)

text: Kirkko on nimetty Ruotsin prinsessa Katariinan mukaan, joka oli kirkon rakennuttaneen kuningas Kaarle X Kustaan äiti.


title: Reenstiernan palatsi

text: Reenstiernan palatsi () on historiallinen rakennus Tukholman Södermalmin kaupunginosassa.


title: Reenstiernan palatsi

text: Se rakennettiin vuoden 1670 tietämillä yksityispalatsiksi kauppias Jakob Mommalle (aateloituna Reenstierna). Hollantilaista palladiolaistyyliä edustavan rakennuksen suunnitteli arkkitehti J. T. Albinus. 1600-luvun lopussa palatsin omisti kreivi Rudolph Horn von Rantzlen, ja tämän vuoksi rakennuksesta käytetään joskus nimitystä "Hornin palatsi" ("Hornska palatset").


title: Reenstiernan palatsi

text: Vuonna 1841 palatsi muutettiin köyhien ja laiminlyötyjen lasten laitokseksi, jonka suojelijana toimi Ruotsin prinssi Carl. Vuonna 1874 Tukholman kunta osti palatsin, ja nykyisin rakennus on sairaanhoitokäytössä.


title: Vaimennin

text: Vaimennin () on elektroninen laite, joka pienentää signaalin amplitudia tai tehoa vääristämättä merkittävästi aaltomuotoa. Vaimennin on yleensä passiivinen, vastuksista koottu laite. Vaimennus ilmaistaan tavallisesti desibeleinä. Vaimennuksen määrä voi olla kiinteä tai sitä voidaan säätää joko portaattomasti tai askeleittain.


title: Vaimennin

text: Kuulon luonteesta johtuen potentiometri ei saa olla lineaarinen vaan sen pitää olla logaritminen. Samoin askelvaimentimen kohdalla, vastusarvot lasketaan edellisen periaatteen tyylisesti.


title: Linköpingin keskusrautatieasema

text: Linköpingin keskusrautatieasema (, ) on Linköpingin kaupungissa, Itä-Götanmaalla, Ruotsissa sijaitseva rautatieasema. Keltainen asemarakennus rakennettiin vuosina 1871–1872, ja sen suunnittelijana toimi arkkitehti Adolf W. Edelsvärd.


title: Royal Dublin Society

text: Royal Dublin Society (RDS, alkuperäinen nimi Dublin Society) oli Dublin Philosophical Societyn vuonna 1731 Dublinissa sijaitsevassa Trinity Collegessa perustama yhdistys, jonka tarkoituksena oli tiedottaa taiteen, maatalouden, teollisuuden ja tieteen kehityksestä. Yhdistys hankki nykyiset alueensa Ballsbridgessa vuonna 1879, ja on sittemmin kasvattanut kokoaan alkuperäisestä 60 000:sta neliömetristä nykyiseen 160 000:aan neliömetriin. Alueella on useita kokoontumistiloja, stadion, kokoushuoneita, baareja ja ravintoloita. RDS on suuri näyttelyiden, konserttien ja muiden kulttuuritapahtumien keskus. Royal-etuliite tuli nimeen vuonna 1820, kun Yrjö IV:stä tuli yhdistyksen suojelija. RDS järjestää joka tammikuu Young Scientist and Technology Exhibition -tiedetapahtuman. Ensimmäinen yhdistyksen järjestämä kilparatsastustapahtuma pidettiin vuonna 1868 ja siitä on vuosien mittaan kehittynyt merkittävä viihdetapahtuma Irlannissa. Vuonna 1982 RDS järjesti Show Jumping World Championships -kilpailun ja yhdisti sen samanvuotiseen Dublin Horse Show'hun. Vuosina 1990-1996 Shamrock Rovers F.C. pelasi kotiottelunsa stadionilla. Stadionilla on sittemmin pelattu Leinster Rugbyn Heineken Cup -pelejä.


title: Royal Dublin Society

text: 2000-luvulla aluetta on käytetty myös rock- ja heavy metal -konserttien järjestämiseen. Siellä ovat esiintyneet muiden muassa Metallica (2003, 2004 ja 2006), Iron Maiden, Slipknot, Korn, Linkin Park, Guns N' Roses ja The Darkness.


title: Camillo Cavour

text: Camillo Benso di Cavour (10. elokuuta 1810 – 6. kesäkuuta 1861) oli italialainen kreivi ja valtiomies, jolla oli keskeinen rooli yhtenäisen Italian rakentamisessa. Hän toimi 1852–1859 ja 1860–1861 Sardinian kuningaskunnan pääministerinä ja 1861 yhdistyneen Italian ensimmäisenä pääministerinä. Hänen pääministerikaudellaan Italia yhdistyi useista valtioista. Sardinian käymillä sodilla ja Cavourin diplomatialla oli keskeinen rooli prosessissa.


title: Camillo Cavour

text: Cavourin suku kuului Sardinian kuningaskunnan hallitsevaan eliittiin, ja se oli palvellut useiden sukupolvien ajan maansa hallitsijoita. Sardinian kuningaskunta oli Camillo Cavourin nuoruudessa tosin melko vähäpätöinen valtio. Siihen kuuluivat Piemonten ja Savoijin maakunnat Länsi-Alpeilla sekä Sardinian saari. Vaikka maan nimenä oli Sardinian kuningaskunta, oli Sardinian saari kaikkein vähämerkityksellisin osa siitä. Varsinainen vallan ja elinkeinoelämän keskus sijaitsi Piemontessa, ja Piemonten pääkaupunki Torino oli myös Sardinian kuningaskunnan pääkaupunki.


title: Camillo Cavour

text:
Nuori Camillo Cavour suuntautui suvun perinteiden mukaisesti aluksi sotilasuralle. Hänellä oli kuitenkin vaikeuksia sopeutua sotilaselämään, ja hän piti upseerien paraatiasuja naurettavina.
Ranskassa vuonna 1830 tapahtunut heinäkuun vallankumous sai Cavourin kiinnostumaan yhteiskunnallisista asioista. Hän alkoi mm. opiskella englantia voidakseen seurata laajemmin Euroopan tapahtumia ja saadakseen asioihin ulkopuolista näkökulmaa. Lopulta hän erosi Sardinian armeijasta vuonna 1831 ja lähti Ranskaan ja Englantiin paikan päälle, tutkimaan sikäläisiä vapaamielisempiä yhteiskuntia. Näillä matkoillaan Cavour kehitti oman vahvan näkemyksensä siitä, miten hänen kotimaataan Sardiniaa pitäisi kehittää.


title: Camillo Cavour

text: Cavourin ihanteeksi muodostui valtio, jossa teollisuus ja teknologia olisivat keskeisessä asemassa. Kaupan tulisi olla mahdollisimman vapaata, ja kansalaisille pitäisi taata tietyt perusoikeudet. Näihin tavoitteisiin pitäisi päästä yhteistyössä hallitsijan kanssa, eli kuninkaan pitäisi säätää perustuslaki, jossa hän määrittelisi tarkoin oman valtansa rajat. Cavour ei siis ollut vallankumouksen kannattaja, vaikka hänen ajatuksensa olivatkin sen ajan taantumuksellisessa Euroopassa varsin radikaaleja.


title: Camillo Cavour

text: Palattuaan matkoiltaan vuonna 1835 kotimaahansa, Cavour keskittyi hoitamaan sukunsa maatiloja ja toimi Grinzanen pikkukaupungin pormestarina. Aika ei ollut vielä kypsä Cavourin ihanteiden toteuttamiseen.


title: Camillo Cavour

text: Kun Sardinian kuningas Kaarle Albert helpotti lehdistösensuuria vuonna 1847, päätti Cavour perustaa sanomalehden ”Il Risorgimento”, jonka tavoitteena oli edistää vapaamielistä politiikkaa. Cavour ei kuitenkaan tyytynyt vaatimaan poliittisia muutoksia vain Sardiniaan, vaan otti tavoitteekseen koko Italian niemimaan olojen muuttamisen. Italia oli vapautettava sitä hallitsevista taantumuksellisista hallitsijoista ja Itävallan miehittämät Italian alueet oli vapautettava. Oli perustettava uusi, yhtenäinen ja vapaamielinen Italian kuningaskunta.


title: Camillo Cavour

text: Kun ”Euroopan hullun vuoden” 1848 levottomuudet levisivät Italiaan, käytti Cavour tilaisuutta hyväkseen ja vaati entistä voimakkaammin uudistuksia. Levottomuuksista hermostunut Sardinian kuningas päättikin pian korjata politiikkaansa: Sardinia sai perustuslain, joka rajoitti kuninkaan valtaa. Ja kun samoihin aikoihin Sardinian naapurissa Lombardiassa syttyi kapina sikäläisiä itävaltalaisia vallanpitäjiä vastaan, päätti kuningas pönkittää horjuvaa valtaansa valtaamalla Lombardian vihatuilta itävaltalaisilta. Cavour kannatti Itävallan vastaista sotaa, ja sanomalehtensä lisäksi hän saattoi nyt vaikuttaa asioiden kulkuun myös Sardinian parlamentissa, jonne hänet oli valittu kesäkuussa 1848.


title: Camillo Cavour

text: Sardinia hävisi Itävallan vastaisen sodan ja Lombardia jäi Itävallalle. Tästä masentuneena kuningas Karl Albert luopui vallasta poikansa Viktor Emanuel II:n hyväksi. Tämä merkitsi suurta käännettä Cavourin uralle. Uudella kuninkaalla oli samansuuntaisia pyrkimyksiä kuin Cavourilla, ja niinpä tämä nimitettiin talousasioista vastaavaksi ministeriksi vuonna 1850. Kuningas huomasi pian Cavourin niin tehokkaaksi hallintomieheksi, että nimitti jo vuonna 1852 tämän pääministeriksi. Alkoi laajamittainen työ Sardinian modernisoimiseksi. Erityisesti kiinnitettiin huomiota teollisuuden kehittämiseen ja rautateiden rakentamiseen.


title: Camillo Cavour

text: Cavour ei kuitenkaan unohtanut ajatusta yhtenäisestä Italiasta, vaan piti Sardinian kehitystä alkusoittona koko Italian tulevalle kehitykselle. Italiaa ei kuitenkaan voitu hänen arvionsa mukaan yhdistää ilman vahvaa ulkopuolista tukea. Sardinia osallistui Ranskan ja Ison-Britannian liittolaisena Krimin sotaan ja Cavour käytti tilannetta hyväkseen jotta Ranska ja Ison-Britannia vastapalvelukseksi alkaisivat tukea ajatusta yhtenäisestä Italiasta. Taitavalla diplomatialla Cavour onnistui lopulta saamaan Ranskan keisari Napoleon III:n jossain määrin myötämieliseksi ajatuksilleen. Napoleon III harjoitti Itävallan vastaista politiikkaa ja oli siten valmis tukemaan Itävallalle kuuluvien Pohjois-Italian alueiden liittämistä Sardiniaan.


title: Camillo Cavour

text: Cavour onnistui vuonna 1859 provosoimaan Itävallan sotaan. Ranska tuli Sardinian avuksi, ja veristen taistelujen jälkeen Itävalta joutui perääntymään. Napoleon III petti kuitenkin Cavourin tekemällä Itävallan kanssa rauhan, jossa tämä luopui vain Lombardian maakunnasta. Tämä aluevaltaus ei riittänyt Cavourille. Vaikutti huolestuttavasti siltä, että koko Italian yhdistäminen jäi edelleen kaukaiseksi tavoitteeksi. Vuonna 1860 tapahtui kuitenkin käänne: Keski-Italiassa kansa nousi kapinaan hallitsijoitaan vastaan, ja yksi toisensa jälkeen alueen pienten herttuakuntien asukkaat äänestivät liittymisestä Sardiniaan. Ranska ilmoitti hyväksyvänsä Keski-Italian liittämisen Sardiniaan, tosin sillä hinnalla, että se saisi Sardinialta Savoijin maakunnan ja Nizzan kreivikunnan. Cavour suostui tähän ”vaihtokauppaan”.


title: Camillo Cavour

text: Yhtenäisen Italian tiellä oli enää kaksi suurta estettä: paavin hallitsema Kirkkovaltio (johon kuului myös Rooman kaupunki) ja Etelä-Italiaa hallitseva kuningas Frans II. Cavour ei tiennyt, miten näihin alueisiin pääsisi käsiksi niin, ettei menettäisi Ranskan arvokasta tukea ja saisi rettelöitsijän mainetta eurooppalaisessa politiikassa. Hän yritti tosin neuvotella Frans II:n kanssa Kirkkovaltion jaosta, mutta syvästi katolinen Frans II torjui ajatuksen.


title: Camillo Cavour

text: Cavourin Etelä-Italian ongelmaan löytyi kuitenkin yllättävä ratkaisu: vapaustaistelija Giuseppe Garibaldi nousi itse kouluttamansa pienehkön sotajoukon kanssa maihin Sisiliassa ja valtasi nopeasti koko Etelä-Italian. Koska Garibaldi tunnettiin hurjana vallankumousmiehenä ja tasavaltalaisena, pelästyivät Euroopan hallitsijat asioiden saamaa käännettä. Cavour saattoi tässä tilanteessa esiintyä tilanteen rauhoittajana. Vaikka hän tulikin huonosti toimeen Garibaldin kanssa, onnistui hän junailemaan asiat niin, että Garibaldi siirtyi vapaaehtoisesti syrjään ja luovutti valloittamansa alueet Sardinian kuninkaan hallintaan maaliskuussa 1861. (Garibaldin päätökseen saattoi vaikuttaa se, että ilman Sardinian armeijan apua hänen olisi ehkä ollut vaikea pitää Etelä-Italiaa hallussaan, sillä kuningas Frans II:llakin oli vielä tukijoita.)


title: Camillo Cavour

text: Sardinia oli laajentunut niin suureksi, että oli nimenvaihdoksen aika. Sardinian kuningaskunta muuttui Italian kuningaskunnaksi ja Sardinian kuningas Viktor Emanuel II Italian kuninkaaksi. Pääkaupungiksi tuli Firenze, koska Rooma oli yhä paavin hallussa, eikä Napoleon III sallinut kajoamista paavin valtaan. Cavourin yritykset saada paavi luopumaan vapaaehtoisesti maallisesta vallastaan olivat toivottomia.


title: Camillo Cavour

text: Cavourista tuli yhdistyneen Italian ensimmäinen pääministeri. Hänen aikansa oli kuitenkin lopussa. Ylirasitus ja malaria johtivat siihen, että hän kuoli jo kesäkuussa 1861. Hän ei siis ehtinyt nähdä Italian yhdistymisen suurta loppuhuipennusta, eli Rooman liittämistä Italiaan vuonna 1870.


title: Camillo Cavour

text: Cavour ei ole saanut yhtä legendaarista mainetta kuin vapaustaistelija Garibaldi, sillä hän ei harrastanut suuria eleitä. Kotimaassaan Italiassa häntä kuitenkin kunnioitetaan suurena valtiomiehenä. Paljolti hänen ansiotaan oli, että vuosisatoja vanha unelma yhtenäisestä ja itsenäisestä Italiasta toteutui. Tosin Cavouria voidaan myös kritisoida siitä, että tuo ”unelmien Italia” osoittautui huonosti toimivaksi valtioksi, jota rasittivat suuret alueelliset elintaso- ja kulttuurierot. Varsinkin Pohjois-Italiassa on nykyään paljon sellaistakin ajattelua, että Cavour olisi voinut jättää Italian yhdistämättä.


title: Autódromo Oscar Alfredo Gálvez

text: Autódromo Oscar Alfredo Gálvez on vuonna 1952 rakennettu moottoriurheilurata Buenos Airesissa, Argentiinassa. Rata sijaitsee kaupungin eteläosassa sijaitsevassa puistossa. Radalla ajettiin vuosina 1953–1958, 1960, 1972–1975, 1977–1981 ja 1995–1998 Argentiinan Grand Prix.


title: Visbyn lentoasema

text: Visbyn lentoasema sijaitsee Ruotsissa, Gotlannin saarella, viisi kilometriä Visbyn kaupungista pohjoiseen.


title: Visbyn lentoasema

text: Visbyn lentoasema on Gotlannin ainoa kaupallisen liikenteen käytössä oleva lentoasema ja matkustajamääriltään Ruotsin 12. suurin. Vuonna 2005 lentoaseman kautta kulki yhteensä 276 000 matkustajaa.


title: Visbyn lentoasema

text: Lokakuussa 2009:


title: Luettelo Ruotsin lentoasemista

text: Luettelo Ruotsin lentoasemista vuoden 2005 matkustajamäärien mukaan järjestettynä.Lentoasemat, joille ei ole säännöllistä matkustajaliikennettä


title: Malmön lentoasema

text: Malmön lentoasema (aikaisemmalta nimeltään Malmö-Sturupin lentoasema) on matkustajamääriltään Ruotsin neljänneksi vilkkain lentoasema. Se sijaitsee Svedalan kunnassa, noin 28 kilometriä Malmöstä itään ja 26 kilometriä Lundista kaakkoon. Vuonna 2017 lentoaseman kautta kulki yhteensä noin 2,2 miljoonaa matkustajaa.Tilauslentoja lennetään mm. Turkkiin, Bulgariaan, Espanjaan, Portugaliin, Kreikkaan ja Kyprokselle.


title: Jalkaväki hyökkää

text: Jalkaväki hyökkää () on saksalaisen sotamarsalkan Erwin Rommelin vuonna 1937 kirjoittama sotataidon oppikirja. Kirja perustuu hänen henkilökohtaisiin kokemuksiinsa ensimmäisestä maailmansodasta ja Potsdamin sota-akatemiassa pitämiinsä luentoihin. Teosta pidetään yhtenä parhaimpana alansa kirjoista ja siitä teetetään tänäkin päivänä uusia painoksia. Kirja teki Adolf Hitleriin suuren vaikutuksen. Teosta on käytetty Suomessakin oppikirjana. "Jalkaväki hyökkää" ilmestyi Suomessa vuonna 1939 Otavan kustantamana. Kääntäjäksi on merkitty salanimi S. Susi (oik. kapteeni Sulo Susi).


title: Jalkaväki hyökkää

text: Vuoden 1937 painoksessa Rommel kehuu Italian armeijan olevan yksi maailman parhaista, vaikka hän oli havainnut muun muassa Mataiur-vuorella käydyssä taistelussa, että taistelumoraali oli italialaisten keskuudessa todella alhainen. Kyseessä lienee Saksan propagandalaitoksen tekemä ”korjaus”.


title: Laulaja-lauluntekijä

text: Laulaja-lauluntekijä on muusikko, joka säveltämisen ja sanoittamisen lisäksi laulaa itse kappaleensa sekä usein säestää itseään jollakin säestyssoittimella.


title: Laulaja-lauluntekijä

text:
Laulaja-lauluntekijäperinteen mielletään lähteneen alkujaan Pohjois-Amerikasta, jossa folkmusiikki
nosti esiin suuren joukon omaa musiikkiaan esittäviä laulunkirjoittajia. Yleensä laulaja-lauluntekijän persoona on kappaleissa voimakkaasti läsnä, ja näin tietynlainen omakohtaisuus kuuluu musiikista. Tarinankerronta synkronisoituukin esimerkiksi moderniin trubaduuriperinteeseen verrattuna vahvemmin laulaja-lauluntekijän oman kokemusmaailman kanssa. Lauluntekijämusiikin aihepiirit sivuavat melkeinpä mitä tahansa. Tyylilajin merkittävät pioneerit olivat Woody Guthrie, Lead Belly ja Pete Seeger. Myöhemmin country-musiikin vaikutteiset esiintyjät teoksineen saivat alalla arvostusta ja suosiota merkittävästi. 1960-luvun lopun ja 1970-luvun alun Bob Dylan, Joni Mitchell, Paul Simon, Neil Young, John Denver, Gene Clark, Jackson Browne, Dave Mason, Jim Croce, Leonard Cohen, Donovan, Randy Newman, Gordon Lightfoot, Nick Drake, Fred Neil, Tom Rush, Phil Ochs, Eric Andersen, Carly Simon, Cat Stevens, Bruce Cockburn, Van Morrison, Townes Van Zandt, Harry Chapin, James Taylor, Loretta Lynn ja Johnny Cash eivät kaihdakaan ottaa lauluissaan kantaa maailman tapahtumiin. He säilyttivät henkilökohtaisen tuntuman kannanotoissaan.


title: Laulaja-lauluntekijä

text: 1970-luvun lopussa ja 1980-luvun alussa laulaja-lauluntekijöiden mukaan liittyi joukko soft-rockia esittäviä artisteja kuten Bruce Springsteen, Mark Heard, Lucinda Williams, Patti Smith, Stevie Nicks, Cheryl Wheeler, Warren Zevon ja jopa punkvaikutteiset Sting, Peter Case sekä Paul Westerberg.


title: Laulaja-lauluntekijä

text: 1980-luvun lopusta alkaen esiin ovat nousseet isojen yhtiöiden tuotteistamina muun muassa Suzanne Vega, Tracy Chapman, Nanci Griffith, K.D. Lang, Tori Amos, Alanis Morissette, Sarah McLachlan, Sheryl Crow, Victoria Williams, Patty Griffin, Jewel, Lisa Loeb, Natalie Merchant, Joan Osborne, Dave Matthews ja Elliott Smith. 2000-luvulla esille nousivat muun muassa Ray LaMontagne, Steve Millar, Jolie Holland ja Richard Buckner.


title: Laulaja-lauluntekijä

text: 1990-luvulta alkaen laulaja-lauluntekijät ovat usein levyttäneet omille pienille levymerkeilleen. Tämän omaehtoisen tyylilajin edustajiin kuuluvat muun muassa Jann Arden, Dar Williams, Ani DiFranco, Richard Shindell, David LaMotte, Willy Porter, David Wilcox, Annie Gallup, Patty Larkin, Pierce Pettis, Peter Mulvey, Jennifer Kimball, Ellis Paul, Alison Breitman, Brooks Williams, Christopher Williams. 2000-luvun puolivälin kärkimuusikoihin kuuluivat muun muassa Ralston Bowles, Jonathan Byrd, Antje Duvekot, Michael Bowers, Juliet Wyers, Anais Mitchell, Todd Snider, Josh Ritter, John Francis ja Bill Mallonee.


title: Laulaja-lauluntekijä

text: Hectorin ensiesiintymisen jälkeen 1980-luvulla laulaja-lauluntekijöiden trubaduuri-esiintymisten on sanottu Suomessa lisääntyneen vasta 1980-luvulla, samoihin aikoihin tanssilavakulttuurin alasajon myötä, minkä seurauksena yleisö alkoi tulla keikoille tanssimisen sijasta yhä enemmän kuuntelemaan musiikkia.


title: Laulaja-lauluntekijä

text: Näihin aikoihin myös Dave Lindholm, Mikko Perkoila, Pelle Miljoona ja Jaakko Teppo aloittivat laajemman keikkailun ohjelmatoimistojen kautta.


title: Laulaja-lauluntekijä

text: Laulaja-lauluntekijän ilmaisumuotoa on pidetty perinteisesti henkilökohtaisena, epäkaupallisena ja sellaisten taiteilijoiden lajityyppinä, jotka eivät ole varsinaisia pop-tähtiä. Tämä mielikuva johtunee osittain yksin esiintyvien laulaja-lauluntekijöiden kevyestä kulurakenteesta, minkä vuoksi he ovat vakiinnuttaneet esiintymispaikoikseen monet pienen kustannuksen esiintymispaikat, joilla ei ole varaa palkata kokonaista yhtyettä tai se ei melutason vuoksi ole mahdollista.


title: Laulaja-lauluntekijä

text: Laulaja-lauluntekijät esiintyvätkin siten paljon kahviloissa, pienissä baareissa, leireillä ja pienemmillä festivaaleilla, joissa folk-yleisöä kokoontuu.


title: Laulaja-lauluntekijä

text: Merkittävää kuuluisuutta saavuttaessaan monet laulaja-lauluntekijät ovat kuitenkin päätyneet esiintymään myös isommilla areenoilla. Hectorin jäähyväiskonsertti pidettiin aikoinaan täydelle jäähallille ja etenkin modernit laulaja-lauluntekijät kuten Chisu, Anssi Kela, Samuli Putro ja J. Karjalainen esiintyvät jo lähtökohtaisestikin paljon kokonaisen yhtyeen kanssa.


title: Laulaja-lauluntekijä

text: On myös huomattava että esimerkiksi HIM-yhtyeen Ville Valo, Apulannan Toni Wirtanen, The Rasmuksen Lauri Ylönen ja PMMP:n Paula Vesala ovat laulaja-lauluntekijöitä, vaikka identifioituvatkin pitkälti yhtyeidensä kautta.


title: Laulaja-lauluntekijä

text: Erotuksena cover-kappaleita esittäviin, itse itseään säestäviin muusikoihin, laulaja-lauluntekijöiden tulonmuodostuksesta suuri osa koostuu keikkapalkkioiden lisäksi tekijänoikeustulosta.


title: Viherlaakson Veikot

text:
Viherlaakson Veikot (ViVe) on Espoon vanhimpia urheiluseuroja, perustettu 6. helmikuuta 1946. Seuran toiminta-alueena on Viherlaakso-Laaksolahti-Lippajärvi-akseli. Aktiivisia jäseniä seurassa on nykyisin noin 300, joista voimistelua harrastaa noin 270 ja lentopalloa noin 30 jäsentä.
Seuran perustamisesta lähtien mukana ollut paikallinen yleisurheilutoiminta keskitettiin vuonna 2011 Espoon Tapioiden hoidettavaksi. ViVen omilla nettisivuilla on edelleen muun muassa tilasto seuran yleisurheilijoiden saavuttamista seuranennätyksistä ja vielä voimassa olevista piirinennätyksistä. Veteraanisarjoissa seura on edelleen mukana omalla nimellään.


title: Smash Hits

text: Smash Hits oli pop-suuntautunut nuortenlehti, jota julkaistiin alun perin Isossa-Britanniassa. Sitä julkaistiin vuosina 1978–2006 ja lehtiä ilmestyi suurimman osan ajasta kahden viikon välein. Vaikka lehden julkaisu lopetettiin, jäljelle jäivät vielä spin-offit, TV- ja radiokanava, sekä web-sivut.


title: Smash Hits

text: "Smash Hits'in" perusti vuonna 1978 Nick Logan vuonna 1978. Hän oli ollut aiemmin "New Musical Express" -lehden päätoimittajana sen kulta-aikoina sekä loi 1980-luvun muotiraamatun "The Face".


title: Smash Hits

text: Lehdestä julkaistiin koenumero syyskuussa 1978, jolloin kannessa oli Plastic Bertrand. Marraskuussa julkaistiin ensimmäinen numero ja silloin kannessa oli Blondie. Lehtiä julkaistiin alussa kuukausittain, mutta kolmen numeron jälkeen siirryttiin kahden viikon väliseen julkaisuun, millaisena se pysyi loppuun asti.


title: Smash Hits

text: "Smash Hits" oli huipullaan 1980-luvulla ja aloitti monen menestyneen toimittajan uran kuten "Heat" -lehden päätoimittaja Mark Frithin. Muita tunnettuja kirjoittajia ovat olleet David Rimmer, Mark Ellen (joka perusti "Q" -lehden, "Mojon" ja "Wordin"), Steve Beebee, Peter Martin, Chris Heath, Sylvia Patterson, Tom Hibbert ja Miranda Sawyer. Pet Shop Boysin Neil Tennant työskenteli myös toimittajana ja sanoi kerran, että jos ei olisi tullut pop-tähdeksi, hän olisi yrittänyt päästä päätoimittajaksi.


title: Smash Hits

text: 1990-luvulla lehden levikki kääntyi laskuun ja sen paikan otti BBC:n spin-off-lehti "Top of the Pops". Emapin toinen kahden viikon välein julkaistava lehti "Big!" lopetettiin ja sen viihdepainotusta siirrettiin "Smash Hitsille", mikä tarkoitti sitä että lehti keskittyisi vähemmän musiikkiin ja enemmän TV-tähtiin ja muihin julkisuuden henkilöihin. Lehti myös vaihtoi kokoa useita kertoja ja oli välillä vinyylilevyn kannen kokoinen, kun takakannessa oli irrotettavia kortteja, joissa oli sen hetken suurimpien hittien ja tulevien julkaisujen laulunsanoja. Televisiojuontaja ja toimittaja Kate Thornton toimi päätoimittajana jonkin aikaa.


title: Smash Hits

text: Lehteä julkaistiin myös manner-Euroopassa, jossa se sai paljon lukijoita, varsinkin Saksassa. Ranskalla oli oma versionsa kuten myös Australialla, jossa lehteä alettiin julkaista vuonna 1984 ja Yhdysvalloilla, jossa sitä julkaistiin nimellä "Star Hits".


title: Smash Hits

text: Lehteä julkaisi Emap, joka käytti nimeä myös digitaalitelevisiokanavalle ja digitaaliradioasemalle. Vuosittainen Smash Hits Poll Winners Party oli palkintojenjakotilaisuus, jossa palkinnot jaettiin lehden lukijoiden antamien äänien perusteella.


title: Smash Hits

text: Helmikuussa 2006 ilmoitettiin, että lehti lopetettaisiin 13. helmikuuta ilmestyvän numeron jälkeen heikentyvän myynnin seurauksena. TV-kanava, radioasema ja web-sivusto jatkavat kuitenkin toimintaansa, kuten myös australialainen Emapin julkaisema "Smash Hits".Vuonna 1997 "Smash Hits" joutui kritiikin kohteeksi keskustellessaan avoimesti, pitäisikö heidän panna poikabändi Damage lehden kanteen. He pelkäsivät menettävänsä ostajia, koska kaikki yhtyeen jäsenet olivat tummaihoisia. Lehden kannessa oli ollut aiemmin yhtyeitä, joissa oli tummaihoisia jäseniä mutta ei koskaan pelkästään tummaihoisista jäsenistä koostuvaa yhtyettä.


title: Komodon kansallispuisto

text: Komodon kansallispuisto on Indonesiassa Pienillä Sundasaarilla sijaitseva kansallispuisto, joka on tunnettu erityisesti suuresta komodonvaraanikannastaan. Komodon kansallispuisto perustettiin 1980, ja se lisättiin Unescon maailmanperintöluetteloon vuonna 1991.


title: Komodon kansallispuisto

text: Kansallispuiston alue käsittää useita saaria, joilla komodonvaraaneja elää yhteensä yli 5 700. Koska näitä liskoja ei elä missään muualla, ovat ne olleet evoluutioteorian tutkijoiden tutkimuksen kohteena.


title: Naftaleeni

text: Naftaleeni, myös naftaliini, (CH) on aromaattinen hiilivety, jonka rakenteessa on kaksi bentseenirengasta. Naftaleenista käytetään myös nimeä nafteeni. Se on huoneenlämmössä olomuodoltaan valkoista kiinteää ainetta, jolla tunnusomainen haju. Naftaleenin moolimassa on 128,18 g/mol, sulamispiste 80 °C, kiehumispiste 218 °C, suhteellinen tiheys 1,16 g/cm (vesi = 1,0 g/cm), leimahduspiste 80 °C c.c., itsesyttymislämpötila 540 °C ja CAS-numero 91-20-3. Naftaleeni ei liukene veteen 25 °C:ssa, mutta se liukenee esimerkiksi eetteriin huoneenlämmössä.


title: Naftaleeni

text: Naftaleenia saadaan kivihiilitervasta. Naftaleenia on käytetty vaatteiden säilytyksen yhteydessä vaatekoiden torjuntaan.


title: Naftaleeni

text: Aine on erittäin myrkyllistä vesieliöille. Ihmisellä naftaleeni voi johtaa kuolemaan nieltynä, mutta naftaleenille voi altistua myös hengitysteitse ja ihon kautta, sillä se imeytyy myös ihon läpi. Pitkäaikainen altistus voi aiheuttaa anemiaa ja syöpää.


title: Images and Words

text: Images and Words on progressiivisen metalliyhtyeen Dream Theaterin toinen albumi ja ensimmäinen, jolla esiintyy laulaja James LaBrie. Albumia pidetään yleisesti yhtenä tärkeimmistä albumeista progressiivisen metallin historiassa ja sitä pidetään myös Dream Theaterin läpimurtoabumina. Kappale ”Pull Me Under” sai runsaasti soittoaikaa radiokanavilla ja MTV:llä.


title: Images and Words

text: ”Metropolis Pt. 1: Miracle and The Sleeper” -kappaleen nimi oli alun perin vitsi; toista osaa ei aioittu edes tehdä. Toistuvien pyyntöjen jälkeen julkaistiin "", joka oli kuitenkin yksittäisen kappaleen sijaan kokonainen albumi.


title: Terni

text: Terni on kaupunki Ternin maakunnassa Umbrian alueella Keski-Italiassa. Se sijaitsee noin sata kilometriä Roomasta pohjoiseen, Rooman ja Anconan välisen rautatielinjan varrella. Terni on yksi Umbrian merkittävimmistä teollisuuskaupungeista. Sen takia liittoutuneet pommittivat kaupunkia rajusti toisessa maailmansodassa.


title: Terni

text: Vuoden 2015 lopulla kaupungissa oli 111 501 asukasta.


title: Easy Action

text: Easy Action on Alice Cooperin albumi vuodelta 1970. Sen nimi tulee musikaalista "West Side Story", joka oli yhtyeen suosikkielokuvia. Kuten edeltäjänsä "Pretties for You", "Easy Actionkin" on lähinnä psykedeelistä rockia.


title: Easy Action

text: Kaikki kappaleet kirjoittanut: Alice Cooper, Glen Buxton, Michael Bruce, Dennis Dunaway ja Neal Smith.


title: Vicenza

text: Vicenza on kaupunki Venetossa, Pohjois-Italiassa. Se sijaitsee noin 60 km Venetsiasta länteen ja 200 km Milanosta itään. Vuoden 2011 lopulla Vicenzassa oli 111 681 asukasta.


title: Vicenza

text: Kaupungin elinkeinoelämä tunnetaan jalokivistä ja vaatetehtaista. Ympäröivällä maaseudulla on paljon viljelyksiä ja kaivostoimintaa (marmoria, rikkiä, kuparia, hopeaa ja teollisuusmineraaleja kuten kaoliinia).


title: Vicenza

text: 1500-luvun arkkitehdin Andrea Palladion kuuluisin työ, "Villa Capra la Rotonda", sijaitsee Vicenzassa. Palladio on piirtänyt myös Vicenzan kaupungintalon. Villa Capra yhdessä muiden Vicenzassa ja muualla Veneton alueella olevien palladiolaisten huviloiden kanssa on Unescon maailmanperintökohde.


title: Kiertoilmaus

text: Kiertoilmaus (tai kiertoilmaisu), eufemismi tai perifraasi on jyrkkien ja epämiellyttävien ilmaisujen sijasta käytetty usein peittelevä tai kaunisteleva sana tai sanaliitto. Ne ovat tavanomaisesti useampisanaisia esimerkiksi »ikuinen uni, nukkua pois» (kuolla) tai »isänmaan toivo» (ylioppilas). Historiallisesti kiertoilmaus on ollut vaihtoehtoinen nimitys jollekin asialle tai olennolle, jonka nimeä ei jostain syystä saa sanoa.


title: Kiertoilmaus

text: Vanhastaan kiertoilmauksia on käytetty voimakkaista ja suurista olennoista, kuten petoeläimistä, jumalista tai pahoista hengistä, sekä puhuttaessa kielletyistä aiheista tai asioista, jotka olivat tabuja, kuten seksuaalisuudesta. Pyhän henkiolennon nimen asiattoman lausumisen ajateltiin herjaavan olentoa. Pahan tai pelottavan hengen tai petoeläimen nimen lausumisen taas ajateltiin kutsuvan olennon paikalle. Esimerkiksi suomalaisten vanhan taivaan- ja ukkosenjumalan nimitys Ukko lienee alkujaan kiertoilmaus, joka viittaa vanhaan mieheen. Sittemmin Ukko on vakiintunut tämän jumalan nimeksi, eikä nykyisin olla edes varmoja, mikä alkuperäinen nimi oli. Kristinuskon paholaisesta on käytetty monia kiertoilmauksia, kuten "vanha vainooja", "sielunvihollinen" ja "vihtahousu". Pedoista, kuten karhusta ja sudesta on käytetty useita kiertoilmauksia, ja myös sana "karhu" on alun perin kiertoilmaus, joka viittasi karheaan turkkiin.


title: Kiertoilmaus

text: Monilla tärkeillä riistaeläimillä oli suomen kielessä kiertoilmauksia. Niitä käytettiin aikanaan varsinaisen nimen sijasta, koska siten uskottiin vältettävän huono metsästysonni. Kettu tunnettiin alun perin nimellä "repo", sana "kettu" on partisiippimuoto nahkaa tarkoittavasta "kesi"-sanasta.


title: Kiertoilmaus

text: Ikivanhan ja edelleen joissain kulttuureissa elävän käsityksen mukaan asioilla on "oikeat" nimet, jotka eivät pelkästään viittaa kohteeseensa, vaan ovat olennainen osa kohdettaan. Esimerkiksi ihmisen nimi oli osa ihmistä, ja joissain uskomuksissa nimi saattoi olla jopa ihmisen sielu. Monissa kulttuureissa uskottiinkin, että ihminen sai sielunsa vasta nimenannon yhteydessä. Kotieläintenkin ajateltiin tottelevan nimeään pikemminkin nimen yliluonnollisen vaikutuksen vuoksi, kuin siksi, että eläin tunnistaisi nimensä tai olisi oppinut reagoimaan siihen. Sama koski myös muita olentoja. Petoeläimiä tai pahoja henkiä ei haluttu paikalle, joten niiden oikeaa nimeä ei haluttu lausua. Riistaeläimet taas pelkäsivät nimeään, ja uskottiin, että ne lähtivät karkuun, jos niiden nimi sanottiin. Kiertoilmaukset eivät olleet olennon ”oikeita” nimiä, eivätkä siten yhtä vaarallisia. Usein kävi kuitenkin niin, että kiertoilmaus vakiintui ”oikeaksi” nimeksi, ja saatettiin joutua etsimään uutta kiertoilmausta.


title: Kiertoilmaus

text: Länsimaisessa nyky-yhteiskunnassa jotkut sanat ja ilmaukset ovat epäsopivia. Tällaisia ovat varsinkin eri etniset nimitykset ja ihmisten henkilökohtaisiin ominaisuuksiin, kuten vammaisuuteen liittyvät nimitykset. Esimerkiksi sanan neekeri sijasta käytetään sanoja musta, afrikkalainen tai afroamerikkalainen.


title: Kiertoilmaus

text: Esimerkiksi ”kuolema” on hyvin tunnelatautunut sana, ja siitä käytetäänkin termejä "poistua joukostamme" tai "kaatua".


title: Kiertoilmaus

text: Eufemismin vastakohta on dysfemismi, jolla pyritään saattamaan jokin asia huonoon valoon. Poliittisessa retoriikassa käytetään paljon dysfemismejä, kuten "lahtari" valkokaartilaisesta tai "kulakki" suurviljelijästä. Espanjan sisällissodassa "tasavaltalainen" ja "kansallismielinen" olivat eri osapuolten eufemismeja, ja "kommunisti" sekä "fasisti" niiden dysfemismejä.


title: Kiertoilmaus

text: Monet kiertoilmaisut kuuluvat yhteen tai useampaan seuraavista tyypeistä.


title: Tallulah

text: Tallulah on Yhdysvaltain kaupunki Louisianassa ja Madisonin piirikunnan pääkaupunki.


title: Tallulah

text: United States Census Bureaun mukaan Tallulah'n pinta-ala on 7,0 km², josta kaikki on maata. Vuoden 2000 väestönlaskennan mukaan kaupungissa on 9 189 asukasta, 3 016 taloutta ja 2 078 perhettä. Asukastiheys on 459,6/km². Kaupungin asukkaista 23,22 % on valkoisia, 74,79 % afroamerikkalaisia, 0,16 % intiaaneja, 0,19 % aasialaisia, 0,02 % Tyynenmeren saarelaisia, 0,13 % muista roduista ja 1,49 % kahdesta tai useammasta rodusta. Espanjalais- tai latinalaisamerikkalaisperäisiä on asukkaista 2,12 %.


title: Evidentialistinen teismi

text: Evidentialistinen teismi on näkemys, jonka mukaan uskontoon ei ole järkevää osallistua, ellei sen hypoteesin (eli 'on olemassa teismin määritelmän mukainen Jumala') puolesta ole evidenssiä eli todistusaineistoa


title: Evidentialistinen teismi

text: Teismin (T) sisältämään väitteeseen suhtaudutaan uskon propositionaalisella asenteella. Tällöin teismiä kannattava henkilö toteaa, että hän uskoo T. On tapana erotella kaksi erilaista uskon asennetta. Toisaalta on tieteellinen käsitys (eng. "belief"), joka syntyy perustelujen pohjalta ja toisaalta on uskonnollinen usko (eng. "faith"), jolla on tieteellisestä käsityksestä poikkeava vivahde. Uskonnollisen uskon pohja voi olla esimerkiksi uskonnollinen kokemus.


title: Evidentialistinen teismi

text: Jos teismin kannattaja sitoutuu neutraaliin käsitykseen suhteessa väitteeseen T, hän sitoutuu myös jumalan olemassaolon todistamiseen tieteen kielen säännöillä järkiperäisesti perustellen. Tämänkaltaiselle asenteelle on teologiassa oma käsitteensä, "evidentialistinen teismi" (eli analyyttinen teismi, filosofinen teismi tai rationaalinen teismi).


title: Evidentialistinen teismi

text: Evidentialistinen teisti siis pitää uskontoa tieteellis-maailmankatsomuksellisena järjestelmänä. Se tarkoittaa, että uskontoon ei ole järkevää osallistua, ellei sen hypoteesin (eli 'on olemassa teismin määritelmän mukainen Jumala') puolesta ole evidenssiä eli todistusaineistoa. Evidenssiksi ei yleisesti hyväksytä mitä tahansa, kuten subjektiivisia kokemuksia, vaan sen tulee olla tieteen hyväksymien kriteerien mukaista, eli yleisesti empiriaa eli havaintokokemuksia, jotka ovat periaatteessa kaikkien testattavissa.


title: Kallithéa (Attika)

text:
Kallithéa () on Kreikan kaupunki ja samanniminen kunta (Δήμος Καλλιθέας, "Dímos Kallithéas"), joka sijaitsee Etelä-Ateenan alueyksikössä Attikan alueella. Kaupungin ja kunnan pinta-ala on 4,749 neliökilometriä ja väkiluku 100 641 (vuonna 2011).
Kallithéa on Kreikan kahdeksanneksi suurin kaupunki. Se kuuluu Ateenan metropolialueeseen, ja sen keskusta sijaitsee vain muutamia kilometrejä Ateenan keskustasta. Kaupungissa sijaitsee Kallithéan metroasema.


title: Kallithéa (Attika)

text: Kunnan alueella on sekä vuoden 1896 että vuoden 2004 olympialaisten suorituspaikkoja. Vuoden 1896 kisoissa ammunta järjestettiin Kallithéassa. Vanhaan kivilouhokseen tehty jalkapallostadion "Grigóris Lamprákis" on Kallithea FC:n kotikenttä.


title: Mutter (kappale)

text:
Mutter (Äiti) on Rammsteinin 13. singlejulkaisu, joka on äänitetty Studio Miravalissa, Ranskassa vuonna 2000.
Kappaleesta "Mutter" on tehty musiikkivideo. Videossa Till Lindemann on vankina kuopassa, ja hänen näköisensä henkilö tulee ruokkimaan häntä.


title: Lomén sopimukset

text: Lomén sopimus () on sopimus kaupallisesta yhteistyöstä Euroopan unionin ja 70 Afrikan, Karibian ja Tyynenmeren (CAP) maan kanssa. Se allekirjoitettiin Togossa, Lomén kaupungissa helmikuussa 1975.


title: Lomén sopimukset

text: Ensimmäinen Lomén sopimus (Lomé I), joka tuli voimaan huhtikuussa 1976, oli tarkoitettu uudenlaiseksi yhteistyökehykseksi Euroopan yhteisöjen (EY) ja ACP maiden, ja erityisesti Britannian, Hollannin ja Ranskan entisten siirtomaiden välille. Aluksi sopimukseen liittyi vain 12 jäsenmaata Euroopan yhteisöjen lisäksi, mutta nykyisin jäsenmaiden luku on 69, joten sopimus on osoittanut toimivuutensa.


title: Lomén sopimukset

text: Sopimuksella oli kaksi keskeistä tarkoitusta. Ensinnäkin sen piti helpottaa ACP-maiden maataloustuotteiden ja mineraalien tullivapaaksi muodostunutta tuontia Euroopan Yhteisöjen alueelle. Erityisasema annettiin erilaisille tuotteille kuten sokeri ja liha, jotka kilpailivat omille EY:n sisämarkkinoilla. Toiseksi EY:n tarkoituksena oli adaptoida ko. maat toimimaan markkinatalouden puitteissa ja siksi maille kohdistettiin aluksi 3 miljardin euron tuki Euroopan jälleenrakennus- ja kehityspankin kautta.


title: Lomén sopimukset

text: Lomé I sopimukselle luotiin ”Stabex” järjestelmä, jonka tarkoituksena oli tasata Euroopan kehityspankin avulla ACP maiden EY:n alueelle tuotavien tuotteiden, jotka olivat ensisijaisesti maataloustuotteita, maailmanmarkkinahintaiset hintavaihtelut.


title: Lomén sopimukset

text: Se sopimus neuvoteltiin uudelleen kolmesti. Lomé II (tammikuu 1981 – helmikuu 1985) kasvattiapua ja investointeja 5.5 miljardiin euroon. Tämän sopimuksen myötä luotiin ”Sysmin” Potentiaalisen kaivostoiminnan kehittämisen järjestelmä (Système de Développement du potentiel minier), joka käsitti kahdeksan eri raaka-ainetta ja järjestelmä tuli mukaan, jos maailmanmarkkinahintojen lasku uhkasi tuotantoa.


title: Lomén sopimukset

text: Lomé III tuli voimaan maaliskuussa 1985 kauppavaihdon osalta ja toukokuussa 1986 avunannon osalta. Sopimus oli voimassa vuoteen 1990 saakka. Tämän sopimuksen puitteissa ennakoitiin tuotettavaksi 1.3 miljoonaa tonnia ruokosokeria eurooppalaiseen hintaan. Tätä sopimusta pidetään ruokosokerin tuottajamaiden kehitystä liikkeellepanneena voimana. Näitä maita olivat Mauritius, Fidži ja Ranskan Guayana.


title: Lomén sopimukset

text: Lomé IV allekirjoitettiin joulukuussa 1989. Sopimus käsitti vuosien 1990 ja 1999 välisen ajan kaupan. Avustukset ja investointituet kasvoivat ensimmäisenä viitenä vuotena 12 miljardiin euroon. Sopimukset kasvattivat EY:n sitoutumiset aina 8,5 miljardiin euroon. Sopimuksella edesautettiin yksityisiä investointeja ja yrityksiä. Lisäksi se kannusti erilaisia yrityksiä yhteistyöhön, mutta yhteistyöhön kannustettiin myös ammattijärjestöjä.


title: Lomén sopimukset

text: Vuonna 2000 Lomén sopimukset korvattiin Cotonoun sopimuksella.


title: Sitruunavästäräkki

text: Sitruunavästäräkki ("Motacilla citreola") on sitruunanvärinen västäräkki.


title: Sitruunavästäräkki

text: Linnun pituus on 15–17 senttimetriä. Laji muistuttaa keltavästäräkkiä sekä kooltaan että väritykseltään, ja ne voivat risteytyä keskenään. Koiras on kirkkaampi ja sen pää ja alapuoli ovat kokonaan kirkkaan keltaiset. Naaras on alapuolelta hailakamman keltainen. Selkä on harmaa, keltavästäräkin ruskehtava. Siivellä on 2 selkeää valkoista siipijuovaa. Nuori lintu muistuttaa kovasti keltavästäräkkiä, eikä siinä ole keltaista lainkaan. Äänet muistuttavat keltavästäräkin ääniä.


title: Sitruunavästäräkki

text: Sitruunavästäräkki on aasialainen laji, jonka esiintymisalue laajenee kohti Eurooppaa. Laji pesii Suomessa harvalukuisena.


title: Joona Jaasjärveläinen

text: Joona Jaasjärveläinen oli Karjalan valistajiin kuuluva pyhittäjä. Hän eli 1500-luvun lopulla ja 1600-luvun alussa Äänisen Karjalassa perustamassaan Jumalansynnyttäjän ilmestyksen luostarissa Jaasjärvellä ( ).


title: Joona Jaasjärveläinen

text: Joona syntyi Oštretšinin pogostan Šoskan kylässä todennäköisesti 1550-luvulla ja kuoli mahdollisesti vuoden 1629 jälkeen luostarissaan.


title: Joona Jaasjärveläinen

text: Ortodoksinen kirkko muistelee Karjalan valistajaa, pyhittäjä Joona Jaasjärveläistä vuosittain syyskuun 22. päivänä sekä Karjalan valistajien päivän yhteydessä lokakuun viimeisen päivän ja marraskuun 6. päivän välisenä lauantaina.


title: Motiivi

text: Motiivi (, ”liikuttaja”) tarkoittaa vaikutinta eli syytä tietyn asian tekemiseen. Motiivit liittyvät haluihin ja tarpeisiin ja ne ovat läsnä kaikessa ihmisen toiminnassa. Vaikutin on toiminnan psyykkinen syy. Motiivit herättävät, ylläpitävät vireyttä ja ovat päämääräsuuntautuneita. Ne pitävät liikkeen tiettyyn suuntaan tiedostettuna tai tiedostamattomana ja sitovat tietyn määrän ihmisen energiasta. Koska monet motiivit tulevat alitajunnasta, on niiden löytäminen, tutkiminen ja kehittäminen erittäin vaikeata. Motiivit ovat niitä ”syitä” (why’s) meidän käyttäytymisellemme, miksi toimimme ja haluamme asioita. Keskeisin syy käyttäytymiselle ovat motiivit ja tarpeet. McClellandin määritelmän mukaan motiivi on tietynlaiseen tavoitetilaan kohdistuva toistuva kiinnostus tai mielen askarrus. Motiivit virittävät ja ohjaavat ihmisen käyttäytymisen tiettyyn suuntaan ja motivaatio on se psyykkinen tila ja halu, millä vireydellä toimitaan tavoitteiden saavuttamiseksi.


title: Motiivi

text: Motiiveja on jäsennetty esimerkiksi Maslow'n tarvehierarkian avulla: ihmisen on ensin tyydytettävä ”alimmat” tarpeensa, ennen kuin hierarkian ylemmät tarpeet kiinnostavat häntä. Kyseessä on varsin yksinkertaistettu malli.


title: Motiivi

text: Motiivit voidaan jakaa myös orgaanisiin, sosiaalisiin ja psykologisiin motiiveihin. Orgaaniset motiivit liittyvät fysiologisiin perustarpeisiin, sosiaaliset motiivit ihmisten väliseen kanssakäymiseen ja psykologiset motiivit mielensisäisiin tekijöihin, kuten uteliaisuuteen.


title: Motiivi

text: Moderneinta motiivitutkimusta edustaa amerikkalainen psykologian professori Steven Reiss tutkijatiimeineen. Vuosina 1995-1998 he tekivät seitsemän laajan empiirisen tutkimuksen sarjan tuhansien amerikkalaisten, eurooppalaisten ja japanilaisten ihmisten avulla siitä, mitkä motiivit ovat ihmisille merkityksellisiä. Tutkimuksissa löytyi yli 400 erilaista motiivia, jotka ryhmiteltiin 16 elämän perustarpeeksi eli elämän perusmotiiviksi (eng. life motives). Nämä 16 elämän perusmotiivia ovat: valta, riippumattomuus, uteliaisuus, hyväksyntä, järjestys, säästäminen/keräily, kunnia, idealismi, sosiaaliset kontaktit, perhe, status, kosto/voittaminen, romantiikka/esteettisyys, syöminen, ruumiillinen aktiivisuus, ja rauhallisuus/mielen rauha.


title: Motiivi

text: Reiss'n mukaan elämän perusmotiivi täyttää seuraavat periaatteet:


title: Motiivi

text: Motivaatio tarkoittaa motiivien olemassaoloa. Motivoituneella henkilöllä on motiiveja tekonsa suorittamiseen.


title: Fabio Capello

text: Fabio Capello (s. 18. kesäkuuta 1946 San Canzian d'Isonzo, Italia) on italialainen jalkapallovalmentaja ja entinen pelaaja.


title: Fabio Capello

text: Capello aloitti peliuransa Spalin joukkueessa vuonna 1964 ja pelasi ennen uransa lopettamista vuonna 1980 myös Romassa, Juventuksessa sekä Milanissa. Capello kuului Italian maajoukkueeseen vuoden 1974 jalkapallon MM-kilpailuissa. Hän pelasi kaikkiaan 32 maaottelua ja teki niissä kahdeksan maalia.


title: Fabio Capello

text: Saavutukset pelaajanaValmentajana Capello on menestynyt erinomaisesti. 1990-luvun alussa hänestä tuli Milanin valmentaja Arrigo Sacchian jälkeen, joka siirtyi Italian maajoukkueen valmentajaksi. Pelillisesti Capello jatkoi Sacchin luomaa aluepelaamiseen perustunutta taktiikkaa. Capellon alaisuudessa Milan menestyi erinomaisesti ja voitti Mestarien liigan vuonna 1994 sekä Italian-mestaruuden ("scudetto") vuosina 1992, 1993, 1994 ja 1996. Capellon Milan pelasi 58 ottelua tappioitta vuosina 1991–1993.


title: Fabio Capello

text: Kaudeksi 1996–1997 Capello suuntasi Madridiin, jossa hän valmensi Real Madridin Espanjan pääsarjan voittoon. Hän kuitenkin palasi yhden kauden jälkeen Milanoon, mutta seuraava kausi Milanin peräsimessä oli pettymys, ja hän sai kauden päätteeksi potkut.


title: Fabio Capello

text: Vuonna 1999 Capello siirtyi Roman valmentajaksi. Capello teki Romasta menestyvän joukkueen, joka voitti Italian-mestaruuden vuonna 2001. Seuraavaksi Capello jatkoi vuonna 2004 Juventukseen, jossa näkemykset hänestä olivat ristiriitaisia. Toisaalta joukkue pelasi vahvasti liigassa, toisaalta Capello hyllytti muun muassa seuran ikonin Alessandro Del Pieron vaihtopelaajaksi. Juventus voitti Italian mestaruuden vuosina 2005 ja 2006 mutta menetti ne jälkikäteen kesän 2006 sopupeliskandaalin vuoksi. Capellon ura Juventuksessa päättyi siihen, ja kaudeksi 2006–2007 hän siirty kymmenen vuoden tauon jälkeeni Real Madridiin. Capello johdatti seuran vaikean alkukauden jälkeen 30. kerran Espanjan pääsarjan mestariksi. Mestaruudesta huolimatta Real Madridin johtokunta päätti kesäkuun lopussa, että Capello ei jatka joukkueen valmentajana kaudella 2007–2008.


title: Fabio Capello

text: Steve McClarenin saatua potkut Englannin maajoukkuevalmentajan tehtävistä marraskuussa 2007 Capello nousi yhdeksi seuraajaehdokkaaksi. Capello siirtyi Englannin maajoukkueen päävalmentajaksi MM2010-projektin loppuun saakka.


title: Fabio Capello

text: Capellon valinta aiheutti englantilaisten jalkapallovalmentajien keskuudessa paljon närää. Ainakin valioliigavalmentajat Steve Coppell, Gareth Southgate ja walesilainen Mark Hughes kritisoivat tuoreeltaan Capellon palkkaamista. Portsmouthin päävalmentaja Harry Redknapp liittyi joulukuussa Capellon valintaa arvostelvien joukkoon väittäen italialaista "liian hyväksi" maajoukkuevalmentajan tehtäviin.


title: Fabio Capello

text: Capellon debyyttiottelussa Englanti kaatoi Lontoon Wembleyllä Sveitsin. Englannin maajoukkueluotsina Capello antoi myös David Beckhamille mahdollisuuden 100 A-maaotteluun Englannin paidassa, vaikka miesten välit olivat Real Madridissa kireät. Capellon miehistö hävisi Beckhamin juhlaottelun maaliskuussa 2008 Ranskalle Stade de Francella 1–0.


title: Fabio Capello

text: Maaliskuun lopussa 2008 uutisoitiin, että Italian sopupeliskandaaliin liittyvät tapahtumat eivät ole Capellon osalta ohi. Italian syyttäjäviranomainen aikoi nostaa syytteen Capelloa vastaan taannoiseen vuoden 2006 sopupeliskandaaliin liittyvien tietojen salaamisesta.


title: Fabio Capello

text: MM-lopputurnauksessa 2010 Capellon luotsaama Englanti oli vaikeuksissa jo alkulohkossa. Tasapelit Yhdysvaltoja ja Algeriaa vastaan asettivat Englannin selkä seinää vasten lohkon päätöskierroksella, jossa se kuitenkin sai 1–0 voiton Slovenialta ja eteni neljännesvälieriin. Tie katkesi kuitenkin 4–1 tappioon Saksalle. Ottelussa jäi puhuttamaan linjatuomarin virhe, jolla hylättiin Englannin selvä maali 2–1 -tilanteessa.


title: Fabio Capello

text: Syyskuussa 2010 Capello ilmoitti jäävänsä jalkapallovalmentajan tehtävistä eläkkeelle EM2012-projektin päätyttyä. Capellon johdolla Englanti eteni lopputurnaukseen, mutta hän erosi tehtävästään helmikuussa 2012 ajauduttuaan riitaan Englannin jalkapalloliiton kanssa.


title: Fabio Capello

text: Heinäkuussa 2012 Capellosta tuli Venäjän jalkapallomaajoukkueen uusi päävalmentajana. Hänen tavoitteenaan on johdattaa maa Brasiliassa pelattaviin MM-kisoihin 2014. Capellon ensimmäinen tavoite Venäjän valmentajana tuotti tulosta, kun maajoukkue voitti pisteen erolla Portugaliin ja eteni suoraan kisoihin. Lopputurnauksessa Venäjän peli takkusi ja se jäi alkulohkossaan ilman voittoja pelattuaan 1–1-tasapelit Etelä-Koreaa ja Algeriaa vastaan sekä häviten 1–0 Belgialle. Venäjän kisat päättyivät näin jo alkulohkoon.


title: Fabio Capello

text: Capello jatkoi MM-pettymyksestä huolimatta maajoukkueen päävalmentajana, mutta sai EM2016-karsintojen aikana kovaa kritiikkiä. Venäjän peliesitykset olivat heikkoja ja kuudesta karsintaottelusta joukkue voitti Capellon johdolla vain kaksi. Lopulta hän sai maan jalkapalloliitolta potkut heinäkuun puolivälissä 2015. Liitto maksaa Capellolle 11 miljoonan punnan korvauksen sopimuksen päättämisestä.


title: Fabio Capello

text: Kesäkuussa 2017 Capello palasi valmennustehtäviin Kiinan Superliigassa pelaavan Jiangsu Suningin päävalmentajana. Capellon johdolla Jiangsu sijoittui lopulta liigassa 12:ta, säilyttäen sarjapaikkansa 10 pisteen turvin. Capellon pesti päättyi potkuihin maaliskuussa 2018, kun Kiinan liigaa oli pelattu vasta kolme kierrosta. Taustalla olivat kehnon menestyksen myötä tulehtuneet välit seurajohdon kanssa.


title: Expert (lehti)

text: Expert on Kommersant Weeklyn ohella toinen merkittävä venäläinen talousaikakauslehti. Sen perustivat Kommersant Weeklyn entiset toimittajat. Expert julkaisee vuosittain erilaisia tilastoja Venäjän taloudesta, mihin monet länsimaiset tutkijat viittaavat lähteinään. Merkittävä tilasto on Expert-400-luettelo, mikä kertoo vuosittain Venäjän 400 liikevaihdoltaan suurinta yritystä. Samasta aineistoista tuotetaan myös muita tunnuslukuja. Lehden tyyli muistuttaa Kommersant Weekly:ä ja The Economist:ia kansallisesti sovitettuna.


title: Panssari hyökkää

text: Panssari hyökkää () on saksalaisen sotamarsalkan Erwin Rommelin keskeneräiseksi jäänyt panssarisodan oppikirja. Teoksen oli tarkoitus olla suurta suosiota saavuttaneen "Infanterie greift an" () teoksen seuraaja ja kumppani.


title: Panssari hyökkää

text: Rommelin arvellaan aloittaneen teoksensa kirjoittamisen ollessaan vielä Potsdamin sota-akatemian opettajana vuosina 1935–1938. Rommel kokosi teostaan varten runsaasti muistiinpanoja ja muuta aineistoa ensimmäisen maailmansodan ajalta, mutta sen kirjoittaminen jäi kesken, kun hänen muut velvollisuutensa ja lopulta toinen maailmansota veivät suurimman osan hänen ajastaan. Rommel luonnosteli kirjaansa koko sodan ajan ja aikoi käyttää paljon Saksan Afrikan-armeijan (Afrika Korpsin) komentajana keräämäänsä materiaalia teoksessaan. Palattuaan Afrikasta vuonna 1943 hän jatkoi kirjansa kirjoittamista, mutta työtä hidastivat sotatoimet Euroopassa ja Rommelin terveyden heikentyminen. Hänellä oli jonkin verran aikaa taas jatkaa työtään kirjansa parissa ollessaan sairaalassa toipumassa 17. heinäkuuta 1944 saamistaan vammoista, kun Spitfire-hävittäjäkone oli tehnyt ilmahyökkäyksen Rommelin autosaattuetta vastaan. Rommelin epäiltiin sekaantuneen Adolf Hitleriä vastaan suunnattuun pommiattentaattiin ja hänet pakotettiin tekemään itsemurha 14. lokakuuta 1944, jolloin hänen kirjansa jäi lopullisesti kesken.


title: Panssari hyökkää

text: Vaikka "Panzer greift an" jäikin keskeneräiseksi nipuksi muistiinpanoja, se saavutti tekijänsä ansiosta "Jalkaväki hyökkää" -teoksen kaltaisen legendaarisen aseman sotakirjallisuuden joukossa. Suurin osa siitä materiaalista, mikä olisi ollut valmiissa "Panzer greift an" -teoksessa, löytyvät Rommelin vaimon Lucie-Maria Rommelin ja Fritz Bayerlein teoksesta "Krieg ohne Hass", johon he kokosivat Rommelin muistiinpanoja.


title: Sami Hernesaho

text: Sami Hernesaho on suomalainen toimittaja ja juontaja. Hernesaho työskenteli ensin Helsingin Albertinkadun Sin City -liikkeessä ja siirtyi sitten MoonTV:n "Pornostara"-aikuisviihdeohjelman juontajaksi ja toimittajaksi. Hän on myös Sexhibition-messujen monivuotinen juontaja. Hernesaho työskenteli Katso-lehdessä toimittajana 2005–2007 sekä PokerMagazinen toimituspäällikkönä 2007–2010. Tämän jälkeen Hernesaho työskenteli Iltalehdessä. Hernesaho on toiminut Ilta-Sanomien uutispäällikkönä ja toimii myös lehden verkkovastaavana. Hernesahon tehtävä lokakuussa 2018 on toimituspäällikkö ja vt. päätoimittaja Seiska (lehti)-julkaisussa.


title: Wiener Neustadt

text: Wiener Neustadt on kaupunki Ala-Itävallan osavaltiossa Itävallassa. Kaupungin asukasluku on 44 461 asukasta (2017).


title: Wiener Neustadt

text: Toisen maailmansodan aikana kaupunki oli keskeinen Messerschmitt Bf 109 -hävittäjien ja A4-rakettien valmistuspaikka ja se kärsikin sen takia mittavia vahinkoja, kun liittoutuneet pommittivat sitä. Noin 80 % kaupungista tuhoutui pommituksissa ja siviiliuhrien määrä oli suuri. Suomen ilmavoimat haki sodan aikana pääosan Messerschmitt Bf 109 -hävittäjistään Wiener Neustadtista.


title: Wiener Neustadt

text: Nykyään Wiener Neustadt on yksi Itävallan tärkeimmistä liikenteen solmukohdista, sillä siellä yhdistyvät suuret valta- ja rautatiet.


title: British Phonographic Industry

text: British Phonographic Industry (BPI) on vuonna 1973 perustettu musiikkialan yhdistys, jonka tarkoitus on edustaa brittiläisten musiikkialan yritysten etuja ja taistella laitonta musiikin kopioimista vastaan.


title: British Phonographic Industry

text: Se perusti vuosittaisen Brit Awards -tapahtuman sekä Mercury Prize -palkinnon, joka jaetaan vuoden parhaalle albumille.


title: British Phonographic Industry

text: British Phonographic Industry -palkintoja myönnetään myynnistä Isossa-Britanniassa. Palkinnon taso riippuu äänitteen formaatista ja myyntiluvuista. BPI-myönnytykset eivät kuitenkaan ole automaattisia: levy-yhtiön tulee maksaa yhdistykselle tietty summa, minkä jälkeen BPI tarkistaa kyseisen äänitteen myynnin. Palkinnot myönnetään yleensä jälleenmyyjien ostamien määrien eikä varsinaisten myyntilukujen perusteella.


title: Marja Salmela

text: Marja Salmela (oik. Naemi Maria Stenroth, 25. syyskuuta 1875 Helsinki – 9. marraskuuta 1924 Helsinki) oli suomalainen kirjailija.


title: Marja Salmela

text: Salmelan vanhemmat olivat kirkkoherra Otto Adolf Stenroth ja Fanny Maria Ehrnström. Hän vietti lapsuutensa ja nuoruutensa Laukaassa, missä hänen isänsä työskenteli kirkkoherrana. Vuosina 1888–1892 Salmela asui Kuopiossa, missä hän kävi Kuopion suomalaista tyttökoulua ja Suomalaista jatko-opistoa. Vuonna 1907 hän isänsä kuoltua muutti Marjaniemen tilalle Kaarinaan Littoistenjärven ääreen, missä hän kirjoitti tunnetuimman teoksensa "Kappale kahden matkaa". Hän teki useita ulkomaanmatkoja, muun muassa vuoden kestäneen esitelmä- ja puhujamatkan Yhdysvaltoihin vuosina 1922–1923 ja matkan Norjaan seuraavana vuonna.


title: Marja Salmela

text: Salmelan elämänkäsitys oli ihanteellinen ja siveellisesti velvoittava. Aatteellisia virikkeitä hänen arvellaan saaneen pohjoismaisilta kirjailijoilta kuten Bjørnstjerne Bjørnsonilta. Hän halusi ihmisten näkevän vakavammin ja syvemmin oman itsensä ja ne velvoitteet, jotka kullakin on. Erityisesti häntä elähdytti raittiusaate. Vuodesta 1904 Salmela toimi Valkonauhaliitossa ja vaikutti monin tavoin raittius- ja naisasialiikkeen hyväksi. Monet hänen ulkomaanmatkoistaan olivat aatteellisten järjestöjen puhujamatkoja.


title: Marja Salmela

text: Ensimmäiset Maria Salmelan julkaistut tekstit ilmestyivät Uuden Suomettaren palstoilla, mutta hän oli jo 27-vuotias, kun hänen esikoisteoksensa ilmestyi vuonna 1902. On katsottu, että hänen laaja järjestötoimintansa viivytti kirjailijan uran alkua. Toisaalta hän sai matkoiltaan aineksia kirjoihinsa. Esimerkiksi ensimmäinen maailmansota kuvastuu hänen teoksissaan "Pakenevien parissa" (1914) ja "Palaavien parissa" (1915). Kirjailijana Salmelan teoksissa kuvastuu aatteellinen ja yhteiskunnallinen vakaumus, mutta myös naissydämen sisäiset taistelut ja tilinteot, joiden päämääränä on kirkkaampi, syvällisempi ja siveellisesti velvoittavampi elämänymmärrys.


title: EVE Online

text: Eve Online (tyylitelty EVE Online) on tieteisfiktioaiheinen avaruuteen sijoittuva internet-yhteydellisillä tietokoneilla pelattava MMO-peli, tarkemmin MMO-roolipeli. Pelissä pelaaja on avaruusaluksen lentäjä (engl. "Capsuleer"), joka voi tutkia tuhansia tähtijärjestelmiä, taistella muiden pelaajien tai tietokoneen ohjaamia aluksia vastaan, louhia mineraaleja asteroideista, tutkia teknologioita, valmistaa avaruusaluksia ja niiden osia mineraaleista ja käydä kauppaa muiden pelaajien ja ryhmittymien kanssa.


title: EVE Online

text: Peliä kehittää islantilainen yhtiö CCP Games, joka kehittää vain EVEn maailmaan sijoittuvia pelejä. CCP kehittää EVEn lisäksi kolmea muuta peliä, jotka toimivat samassa pelimaailmassa vuorovaikutuksessa EVE Onlinen kanssa. Vuonna 2013 CCP julkaisi PlayStation 3 -konsolille FPS-pelin Dust 514, jonka pelaajat tiputetaan EVE Onlinen pelaajien omistamille planeetoille taktiseen taisteluun niiden herruudesta. Myös tietokoneille on tulossa FPS-peli, joka kulkee nimellä projekti "Legion". Vuonna 2014 on myös tarkoitus julkaista EVE Valkyrie niminen peli PC:lle ja PlayStation 4 -konsolille, jossa pelaaja pääsee EVE Onlinen alusten ohjaamoihin ja avaruustaisteluihin ensimmäisen persoonan nopeatempoisessa shooterissa.


title: EVE Online

text: EVE Onlinen tilaajien määrä ylitti helmikuussa 2014 ensi kertaa 500 000 pelaajaa. EVEn kehittäjät arvelevat hitaan vakaan kasvun myös jatkuvan, koska EVEä voidaan pitää suhteellisen monimutkaisena ja aikaavievänä pelinä. EVEn suuressa ja jatkuvasti muuttuvassa maailmassa, jossa pelaajille annetaan paljon vapauksia, aikaansaannokset voivat vaatia runsaasti työtä, riskinottoja ja huolen kantamista. Peli on hyvin haastava ja sitä on kuvattu hardcore-pelaajien peliksi, sillä pelin oppimiskäyrä on alusta asti jyrkkä ja pitkä. Tämä rajoittaa merkittävästi pelaajamäärien kasvua. Toisaalta tämä resepti on myös toiminut, sillä peliä kehitetään jo toista vuosikymmentä putkeen ja pelaajamäärät ovat jatkaneet kasvuaan koko pelin olemassaolon ajan. Vaativuuden ja pitkäjännitteisyyden takia EVE Onlinen pelaajien keski-ikä on myös verrattain korkea, 31 vuotta.


title: EVE Online

text: Pelin ensijulkaisu tehtiin toukokuussa 2003, jolloin sitä jakeli Simon & Schuster Interactive. Saman vuoden joulukuussa CCP osti itselleen takaisin julkaisuoikeudet ja alkoi jakaa pelin ohjelmistoa Internetistä ladattavana. Pelin kehitys on aktiivista ja sille on julkaistu useita suuria sisältölaajennuksia.


title: EVE Online

text: Pelille ei ole tyypilliseen tapaan useita pienempiä, rajatun pelaajamäärän palvelimia, vaan kaikki voivat pelata yhdessä suuressa maailmassa, lukuun ottamatta Kiinassa asuvia, joille on perustettu oma palvelimensa. CCP julkaisee tuotteensa itse ja ylläpitää sen Englannissa sijaitsevaa palvelinta. Kiinaan sijoitettua palvelinta ylläpiti paikallinen Internet-pelioperaattori Optic Communications ja myöhemmin paikalliseksi julkaisijaksi vaihdettiin Tiancity.


title: EVE Online

text: EVE Online on kerännyt palkintoja mm. grafiikkansa, taistelujärjestelmänsä, toimivan talousmallinsa sekä yhteisöllisyyttä ja sosiaalisia taitoja erityisesti painottavan luonteensa ansioista. Se on myös arvioitu tietyissä Internet-roolipelaajien yhteisöissä ja peliarvostelujulkaisuissa parhaaksi lajityyppinsä peliksi.


title: EVE Online

text: EVE Universumi on yhteisnimitys tällä hetkellä kahdelle olemassa olevalle ja kahdelle tulevalle samassa verkkopelimaailmassa toimivalle, kuitenkin itsenäiselle EVE pelikokemukselle.


title: EVE Online

text: Dust 514 ja projekti Legion ovat FPS-pelejä ja EVE Valkyrie on ensimmäisen persoonan avaruussimulaattori, joka tukee Oculus Rift-, HTC Vive- ja OSVR-virtuaalitodellisuuslaseja.


title: EVE Online

text: Julkaistut: EVE Online, Dust 514


title: EVE Online

text: Tulevat: "Projekti Legion", EVE Valkyrie


title: EVE Online

text: Eve Onlinessa pelaajan hahmolla on omat hahmonluonnissa valitut perusominaisuudet, kuten lahjakkuuksien suuntautuneisuus, rotu ja ulkonäkö. Peliympäristö on avaruudessa kolmiulotteinen, mutta itse pelihahmot ovat näkyvissä vain kaksiulotteisena kuvana keskustelukanavilla ja erilaisissa informaatioruuduissa. Avaruudessa näkyvä toiminta tapahtuu erilaisten kulloinkin tarkoitusta varten sopivaksi valittavien avaruusalusten avulla, joiden varusteluun on tarjolla laaja valikoima tarvikkeita. Kolmiulotteisilla animoiduilla pelaajahahmoilla ei ole tähän mennessä ollut pelissä luontevaa paikkaa, mutta tähän on suunnitteilla muutos joka toteutuessaan lisäisi mukaan 3D-hahmot ja avaruusasemiin mallinnetut sisäympäristöt niiden tarjoamien nykyisten toimintojen lisäksi.Hahmolle ei valita etukäteen rajattua ammattia, eikä peliin kuulu taitopisterajoja, jotka estäisivät kehittämästä hahmoa juuri sellaiseksi kuin haluaa, vaan kaikkia pelin taitoja voi opetella täysin vapaasti. Taitojen oppimista ohjaavat ainoastaan uuden opeteltavan taidon vaatimukset etukäteen osattavista taidoista. Kaikkea hallitsevaa hahmoa on kuitenkin vaikeaa saada aikaan, koska päivityksissä lisätään usein peliin taitoja ja oppimiseen voi kulua huomattavan pitkiä aikoja. Taitojen oppimisen nopeuteen vaikuttavat omat lahjakkuuspisteet, oppimistaitojen tasot, mahdolliset implantit sekä taidon vaikeustaso.


title: EVE Online

text: Harjoittelu tapahtuu ostamalla taitokirja ja injektoimalla ("inject") taidon. Tällöin taitokirja katoaa, ja taito on valmis opiskeltavaksi. Oppiminen tapahtuu automaattisesti ajan kuluessa, myös silloin kun pelaaja ei ole peliin sisäänkirjautuneena. Aina uuden tason saavutettua valitaan opeteltavaksi joko saman tai jonkin muun taidon seuraava taso. Seuraavaksi opeteltavan taidon harjoitteluun asettamista ei aiemmin voinut automatisoida, mutta nykyisin taitojen opettelemiset voi laittaa 24h ajalta jonoon ja viimeinen taito voi ylittää tämän rajan. Taitojen oppimisen edistymistä voi esimerkiksi seurata pelin Web-sivustolta sekä erilaisten ulkoisten apuohjelmien avulla, joista monet voidaan asettaa antamaan hälytys kun opeteltavan tason taitopisteet on saavutettu.


title: EVE Online

text: Pelissä on 15 erilaista taitoluokkaa joihin jokaiseen kuuluu 7-48 taitoa.EVEn maailma, New Eden, koostuu tuhansista tähtijärjestelmistä (engl. "star systems"), jotka yhdessä muodostavat tähdistöjä (engl. "constellations") ja näiden ryhmät puolestaan suurempia alueita (engl. "regions").


title: EVE Online

text: Tähtijärjestelmissä on vaihtelevasti avaruusasemia, asteroidikenttiä, planeettoja, kuita ja mahdollisia komplekseja sekä toisinaan erityisiä nähtävyyksiä jotka saattavat olla piilotettuja. Tähtijärjestelmien sisällä avaruusalukset liikkuvat lyhyitä matkoja työntövoiman avulla ja pidempiä, kuten asemien ja asteroidivyöhykkeiden välisiä matkoja, warp-moottoreiden avulla. Tähtijärjestelmästä toiseen päästään hyppyporttien kautta.


title: EVE Online

text: Tähtijärjestelmissä, joissa turvallisuustaso (engl. "System Security") on 0.5-1.0 ("highsec)", toimivat NPC:n ohjaamat Concord-poliisivoimat, jotka kostavat pelaajan hahmon kimppuun hyökkääville, jos näiden yhtiöllä ei ole sotaa pelaajan hahmon yhtiön kanssa. Mitä alemmas luokitus menee, sitä hitaammin Concord saapuu paikalle.Concordia on mahdoton paeta, mutta jos pelaaja löytää siihen keinon ja käyttää sitä, hänet suljetaan pelistä. 0.0 turvallisuustason tähtijärjestelmissä eli ns. "nullsec"-alueilla, 0.1-0.4 tason alueilla ("lowsec") sekä madonreikäavaruudessa voi harrastaa täysin vapaasti PvP:tä.


title: EVE Online

text: Avaruusasemat tarjoavat monenlaisia palveluita ja toimintoja, sekä toimivat usein suojapaikkoina vihollispelaajia vastaan. NPC ohjattujen Concord-poliisijoukkojen valvomattomilla 0.0-alueilla (engl. "nullsec, zero security") pelaajat voivat taistella toisiaan vastaan PvP:tä ja pelaajaryhmittymät voivat julistautua alueen hallitsijoiksi rakentamalla Outpost-asemia ja/tai pienempiä POS-rakennelmia sekä ottamalla haltuunsa erityisesti vallattaviksi suunniteltuja NPC-asemia.


title: EVE Online

text: Avaruusasemat tarjoavat joitain tai kaikkia seuraavista palveluista:


title: EVE Online

text: Asteroidivyöhykkeillä (engl. "asteroid belts") on mahdollista louhia tarkoitukseen sopivia louhintalasereita käyttäen malmeja joko myyntiä tai omia tuotantotarpeita varten. Tähtijärjestelmän turvallisuusluokituksesta riippuen myös NPC-piraattien metsästys asteroidivyöhykkeillä saattaa olla tuottoisaa toimintaa.


title: EVE Online

text: Jääkenttiä (engl. "ice fields") on harvemmassa kuin asteroidikenttiä ja nimensä mukaisesti ne koostuvat joukoista jäälohkareita, joista jäätä voidaan sopivilla laitteilla kerätä talteen. Jäästä saadaan rikastettua mm. pelaajien avaruusrakennelmien polttoaineina hyödynnettäviä isotooppeja.


title: EVE Online

text: Kuiden ympäristöt toimivat lähinnä avaruusasemien ja pelaajien omien rakennelmien sijaintipaikkoina. Poliisivartioimattomissa tähtijärjestelmissä ("low-sec" tai 0.0-avaruus) kuita voi myös louhia. Kuumineraalit tuottavat toisen tekniikkatason (Tech 2) rakennusaineita erilaisten reaktioiden kautta. Louhiakseen kuuta pelaajayhtiöllä on oltava oma POS-rakennelma kuun läheisyydessä ja rakennelmassa on oltava kuun louhintaan vaadittava moduuli.


title: EVE Online

text: Planeettatyyppejä on 9 erilaista:


title: EVE Online

text:
Jokaiselle planeetalle on mahdollista rakentaa oma infrastruktuuri, pois lukien harvinaiset "Shattered" -planeetat jotka syntyivät niin sanotussa Seyllinin onnettomuudessa.
Planeetan infrastruktuurin avulla pelaaja voi kerätä monia erilaisia raaka-aineita planeetan maaperästä, ja jalostaa niistä monenlaisia eri tuotteita.


title: EVE Online

text:
Jokaisella planeettatyypillä on omat raakamineraalinsa, ja pitemmälle jalostettaessa pelaaja tarvitsee monia erilaisia planeettoja saadakseen tarvittavat materiaalit.
Jalostustasoja on yhteensä viisi. Raa'at materiaalit (P0), prosessoidut materiaalit (P1), jalostetut hyödykkeet (P2), erikoishyödykkeet (P4) ja kehittyneet hyödykkeet (P5).


title: EVE Online

text: Planeetan tuotteita käytetään pelaajien omistamien avaruusasemien rakentamiseen (POS, Player Owned Structure) sekä niissä käytettävien polttoaineiden tuottamiseen.


title: EVE Online

text: Tähdillä ei ole pelissä tarkemmin määriteltyä toiminnallisuutta, vaikka niiden läheisyyteen on mahdollista "warpata". Pelaaja ei kuitenkaan voi "paistaa" itseään ja alustaan warppaamalla tähden sisään.


title: EVE Online

text: Monet tähtijärjestelmät sisältävät toisissa peleissä luolastoihin verrattavia komplekseja (engl. "complexes, deadspace complexes") joiden sisältä löytyy suuria NPC-piraattien joukkoja.


title: EVE Online

text: Planeettakuntia yhdistävät toisiinsa tähtiportit (stargates) jotka kuljettavat silmänräpäyksessa seuraavaan järjestelmään. Tähtiportteja voivat käyttää kaikki, paitsi suurimpiin Capital-luokkiin (Dreadnought, Carrier ja Titan) kuuluvat alukset, jotka on varustettu omilla hyppymoottoreillaan.


title: EVE Online

text: Madonreikien muodostamassa piiloavaruudessa (engl, "wormhole space") voi toimia monella tapaa kuten 0.0 alueilla, sillä Concord-poliisivoimat eivät valvo siellä lainkaan. Siellä saa vapaasti harjoittaa PvP:tä ja rakentaa ja ylläpitää korporaatioiden ja allianssien POS-rakennuksia. Madonreikäavaruudessa toimiminen vaatii kuitenkin paljon enemmän yhteistyötä kuin muualla, sillä madonreiät avautuvat ja sulkeutuvat lähes sattumanvaraisesti eri tähtijärjestelmien välillä. Muualla reitti sisään ja ulos tähtijärjestelmistä on aina staattinen ja tiedossa. Tämä tarkoittaa sitä, että tietyin aikavälein jonkun on skannattava reitti ulos madonreikäavaruudesta. Skannaaminen on aina aloitettava valloitetusta madonreikäavaruuden tähtijärjestelmästä ulospäin, sillä todennäköisyys löytää reitti toisinpäin on lähes mahdoton. Reittiä skannatessa on muistettava että reitti voi kulkea minkä tahansa sattumanvaraisten järjestelmien kautta ja ne saattavat olla vihamielisten pelaajaryhmien hallussa. Madonreikiä voi vahtia näkymättömiä (engl. "cloaked") muiden pelaajien vihollisaluksia, jolloin riski joutua yllätyshyökkäyksen kohteeksi on suuri.


title: EVE Online

text:
EVE Onlineen julkaistaan nykyään noin puolen vuoden välein isompi ilmainen päivitys, joka tuo mukanaan merkittäviä uusia ominaisuuksia ja laajentaa pelattavaa EVE universumia. EVE Onlinen perustajayritys on vannonut uskollisuuttaan kehittää peliä vuosikymmeniä ja alati kehittää peliä laajemmaksi.
Lisäosa, koodinimeltään "Gemini", toi virtuaalitalouden, offline-tilassa tapahtuvan hahmojen kehittymisen, 100 pelattavaa alusta sekä 3,800 niihin liitettävää moduulia.


title: EVE Online

text: Castor julkaisiin joulukuussa 2003.


title: EVE Online

text: Se oli ensimmäinen merkittävä sisältölisäys. Se keskittyi nykyisten toimintojen parantamiseen ja lisäsi peliin Tech 2 -tason varusteet, valloitettavissa olevat avaruusasemat 0.0-alueille sekä tehtävä- ja R&D-agentit.


title: EVE Online

text: Exodus julkaistiin 24. marraskuuta 2004


title: EVE Online

text: Se lisäsi uutta sisältöä, kuten pelaajien rakennettavat avaruusasemat, monitasoiset "deadspace"-kompleksit, uusia ympäristöjä, uuden liittojärjestelmän, uusia aluksia, uuden käyttöliittymän sekä päivitetyn pelin sisäisen web-selaimen. Ennen julkaisuaan tätä päivitystä kutsuttiin koodinimellä "Shiva".


title: EVE Online

text: Cold War Edition julkaistiin heinäkuussa 2005.


title: EVE Online

text: Se lisäsi suurempia rakennelmia ja aluksia, uusia ympäristöjä sekä uudet tason 4 agentit, jotka eivät olleet aiemmin tarjolla. "COSMOS"-konstellaatiot sisältävät uusia avaruudessa olevia agentteja, jotka tarjoavat yksilöllisiä tehtäviä ja palkintoja.


title: EVE Online

text: Red Moon Rising julkaistiin 14. joulukuuta 2005.


title: EVE Online

text: Se lisäsi jälleen uutta sisältöä, joka piti alun perin julkaista "Kali"-laajennuksessa. RMR jaettiin useampaan osaan tasaisemman päivitysaikataulun ylläpitämiseksi.


title: EVE Online

text: Aiemmin tunnettiin nimellä "Bloodlines "julkaistiin 29. maaliskuuta 2006.


title: EVE Online

text: Se ei ollut varsinaisesti uusi sisältöpäivitys, vaan lisäsi vain vähän uusia ominaisuuksia, kuten yhden uuden sukuhaaran kullekin rodulle, ja keskittyi sen sijaan koodin optimointiin.


title: EVE Online

text: "Dragon "ei myöskään ollut sisältöpäivitys, vaan keskittyi lähinnä kiinalaisille tarjotun palvelimen (Serenity) ja Tranquility-palvelimen lähdekoodin yhdenmukaistamiseen. Sitä myös kutsuttiin nimellä 'Polku Kaliin' (Road to Kali). Tämän päivityksen myötä loppui tuki Windows 95, 98, ME, NT ja Windows 2000 SP1 -käyttöjärjestelmille.


title: EVE Online

text: Revelations II julkaistiin kesäkuussa 2007. Revelations projekti, jota aiemmin kutsuttiin nimellä Kali, julkaistiin kahdessa osassa, joista ensimmäinen julkaistiin 29. marraskuuta 2006. Tässä vaiheessa peliin lisättiin taistelun organisointi useampitasoiseen komentohierarkiaan (pienryhmät, siivet ja laivastot), uudistettu tuki pelaajien välisille kauppasopimuksille (Contracts), parannuksia pelin sisäiseen karttaan, parannuksia alusskannerin toimintaan, alusten hylyistä kerättävät materiaalit joista voidaan rakentaa uusia varusteita (Rigs), sekä kullekin rodulle kolmannen tason alus luokkaan Battleship ja tason kaksi alus luokkaan Battlecruiser. Päivityksen seuraavissa osissa tullaan näkemään mm. Vivoxin suunnittelema pelin sisäinen äänikommunikaatiojärjestelmä joka nivoutuu uuteen komentohierarkiaan, pelaajille ja ryhmittymille jaettavia mitaleja ja arvonimiä sekä pelaajien välinen NPC-ryhmäsidonnainen taistelu (Factional warfare).


title: EVE Online

text:
Trinity julkaistiin 5. joulukuuta 2007.
Trinity toi tullessaan useita muutoksia EVEen, merkittävimpänä nykyisen grafiikkamoottorin päivitys sekä rinnalla tuettava DirectX 10 -grafiikkamoottori Windows Vistaa varten.
Trinityn muutoksista on saatavilla tarkempia tietoja:
Trinity Changes and Fixes ja Trinity Features, Improvements and Balance Changes


title: EVE Online

text: Empyrean Age julkaistiin 10. kesäkuuta 2008.


title: EVE Online

text: Tämä päivitys sisälsi mm. pitkään odotetun Factional warfaren. Tarkemmat tiedot löytyvät Empyrean Age -sivulta.


title: EVE Online

text: Quantum Rise julkaistiin 15. lokakuuta 2008


title: EVE Online

text: Päivitys toi peliin muun muassa aselinkityksen, grafiikkapäivityksiä sekä automaattipilotin uudistuksen. Tarkemmat tiedot löytyvät Quantum Rise -sivulta.


title: EVE Online

text: 10. maaliskuuta 2009 julkaistiin EVE Onlinen kymmenes ja tähän mennessä suurin yksittäinen päivitys, nimeltään Apocrypha.


title: EVE Online

text: Päivitys laajentaa EVEn universumia entisestään, lisäten Tech 3 -tason modulaariset alustyypit, madonreiät jotka johtavat tuntemattomiin tähtijärjestelmiin, NPC agentit aloittavat eeppisen tason juonia sisältävien tehtävien tarjoamisen sekä uusien pelaajien tutustuttamista pelin sisältöön parannetaan entisestään. Lisäksi pelistä julkaistiin paketoitu kauppojen hyllyihin suunnattu myyntiversio, jonka julkaisu suoritetaan yhteistyössä Atarin kanssa.


title: EVE Online

text:
Eve Online: Dominion julkaistiin 1. joulukuuta 2009 ja keskittyi uudistamaan pelin suvereniteettijärjestelmää sekä lisäsi mahdollisuuden päivittää valloitettujen systeemien tuottavuutta. Lisäksi päivityksessä tasapainotettiin capital-luokan alukset, mm. titaanien tuomionpäivänase muutettiin yhteen kohteeseen massiivisesti vahinkoa tekeväksi säteeksi. Päivitys sisälsi myös kaksi eeppistä arkkia piraattiosapuolille, Google Chromeen pohjautuvan uuden pelinsisäisen selaimen ja uudistetut planeetta- ja tähtigrafiikat.
Eve Online: Tyrannis julkaistiin kesällä 2010. Sen tärkeimpänä päivityksenä ovat planeetat, jonne pelaajat pääsevät ensimmäistä kertaa vaikuttamaan. Ensi sijassa päivitys mahdollistaa kaivosrakennusten rakentamisen planeetoille, mutta planeettojen pinnalla ei voi taistella. Laajennus keskittyy siis erityisesti pelin teollisen puolen toiminnan laajentamiseen. Tuleva ensimmäisen persoonan räiskintäpeli Dust 514 samalta peliyhtiöltä on ensitietojen mukaan myös linkittymässä tämän laajennuksen yhteyteen siten, että pelikonsoleilla pelattava räiskintä tapahtuisi Eve Onlinen planeetoilla.


title: EVE Online

text: Marraskuussa 2010 julkaistu lisäosa toi peliin pienempiä teknisiä ja käyttöliittymäparannuksia.


title: EVE Online

text: Kesäkuun 2011 päivitys toi mahdollisuuden kävellä sisällä 3D mallinetuissa kapteenien hyteissä, uudelleen mallinnetut aseet sekä toi The Noble Exchange (NeX) järjestelmän, joka mahdollisti pelinsisäiset mikrotransaktiot. Mikrotransaktioiden julkistukset saivat joiltakin pelaajilta runsaasti negatiivista palautetta.


title: EVE Online

text: Marraskuun 2011 päivitys toi uusia aluksia, uusia nebuloita, alusten osia sekä useita teknisiä parannuksia pelin toimintaan erityisesti suurissa taisteluissa.


title: EVE Online

text: Huhtikuussa 2012 julkaistiin 17. päivitys. Se sisälsi paljon parannuksia olemassa oleviin asioihin.


title: EVE Online

text: Joulukuussa 2012 julkaistussa päivityksessä merkittävimmät uudet toiminnot olivat Dust 514 Playstation 3 pelin linkitys samaan universumiin sekä pelaajien kaksintaistelu-mode.


title: EVE Online

text: Kesäkuussa 2013 julkaistiin käyttöliittymäparannuksia sisältävä päivitys.


title: EVE Online

text: Marraskuussa 2013 julkaistu 20. päivitys mahdollisti alusten personoinnin ja maalaamisen, uusia Sisters of Eve Faction aluksia, mobiilien rakennusten päivityksiä, peliin integroitu Twitch-striimamisen mahdollisuus, uusia yhteistyömuotoja Dust 514 pelaajien kanssa, uusia haamusijainteja (engl. "Ghost Sites") tähtijärjestelmien tutkijoille löydettäväksi, Isis-opas lisättiin neuvomaan pelaajia alusten valitsemiseen ja varustamiseen. Lisäksi useita päivityksiä pelattavuuteen, grafiikkaan ja käytettävyyteen. DirectX11 grafiikkojen tuki toimitettiin päivityksessä clientiin ja sitä alettiin testata taustalla, mutta siihen perustuvat graafiset ominaisuudet tulivat käyttöön myöhemmässä päivityksessä.


title: Kaljavelli

text: Kaljavelli (myös "kaljavellinki", "kaljakeitti" tai "lämmitys", ) on länsisuomalainen jouluruoka. Sitä tiedetään nautitun Turun ja Etelä-Pohjanmaan välisella alueella, ja makeana se on ollut poikkeavaa vaihtelua arkiruokaan.


title: Kaljavelli

text: Kysymyksessä on makeahko, lämpimänä lusikalla nautittava vellimäinen ruskea ruokalaji, jonka perusaineina ovat koti- tai vaarinkalja sekä maito ja siirappi. Eräillä seuduin siihen laitetaan myös vehnäjauhosuurus, josta tulee klimppejä, ellei sitä hyvin sekoiteta. Sekaan voidaan heittää rusinoita ja muita mausteitakin. Etelä-Pohjanmaalla kiehumisvaiheessa velliin lisätään ohra- tai vehnäjauhoista, maidosta, suolasta, sokerista ja kananmunasta sekoitetusta löysästä taikinasta tehtyjä klimppejä. Vakka-Suomessa siihen kuuluvat pienet juustokuutiot, jotka lisätään heti, kun velli on nostettu liedeltä, jotta ne hieman ehtivät sulaa. Velli nautitaan lämpimänä.


title: Kitami

text: Kitami () on kaupunki Hokkaidōn saarella, Japanissa. Kitami kuuluu Okhotskin yleiskehitystoimiston alaisuuteen. Kaupungin väkiluku on 121 508 (31.3.2015).


title: Kitami

text: Kitamissa on vuodessa enemmän aurinkoisia päiviä kuin missään muualla Japanissa, mikä hyödynnetään mm. runsaana aurinkoenergian tuotantona ja tutkimuksena.


title: Kitami

text: Kitami sijaitsee Hokkaidōn saarella ja on yhdistyttyään vuonna 2006 Tannon, Tokoron ja Rubeshiben kaupunkien kanssa pinta-alaltaan Hokkaidōn suurin ja Japanin neljänneksi suurin kaupunki. Kitamin pinta-ala on 1 427 neliökilometriä ja se ulottuu Ohotanmereltä Hokkaidōn keskiosien Daisetsuvuorten Sekihokun solaan.


title: Kitami

text: Kitami sijaitsee valtatie 39:n varrella. Abashirin kaupunki on tunnin, Asahikawa kolmen tunnin ja Sapporo neljän ja puolen tunnin ajomatkan päässä Kitamista.


title: Kitami

text: JR Hokkaidō liikennöi Wakkanain ja Sapporon välillä. Junalla matkustettaessa matka-ajat yllä mainittuihin kaupunkeihin ovat noin yhtä suuria. Vuoristot hidastavat niin autojen kuin junienkin liikkumista.


title: Kitami

text: Kaupungista puolen tunnin ajomatkan päässä on Memanbetsun lentoasema.


title: Kitami

text: Kitamin kaupunki sijaitsee laaksossa. Kesällä lämpötila nousee yli 30 celsiusasteen ja talvella se laskee alle –20 celsiusasteen.


title: Kitami

text: Vuonna 1872 perustettiin Notsukeushin kylä (, vuonna 1875 kanjit 野付牛村). 10. kesäkuuta 1942 perustettiin Kitamin kaupunki, jonka väkiluku ylitti satatuhatta vuonna 1971.


title: Kitami

text: 5. maaliskuuta 2006 Kitamin kaupunki yhdistettiin Tannon, Tokoron ja Rubeshiben kuntiin.


title: Britannian singlelista

text: Britannian singlelistan () kokoaa The Official Charts Company brittiläisen musiikkiteollisuuden puolesta. Listaviikko alkaa sunnuntaina ja päättyy lauantaina. Lista kootaan sunnuntaina iltapäivällä. Useimmat singlet julkaistaan Britanniassa maanantaina.


title: Britannian singlelista

text: Listalla on 200 singleä, ja mukaan lasketaan sekä levymyynti että lataukset. Top 75:tä pidetään virallisena listana, mutta Top 40 on ollut enemmän yleisen mielenkiinnon kohteena. Listalle antaa myyntitiedot noin 6 500 brittiläistä jälleenmyyjää. Sille ei lasketa radiosoittoja. UK Charts Companyn virallisten tietojen mukaan listan kärjessä on ollut yhteensä 1 034 singleä 2. heinäkuuta 2006 mennessä. Tarkkaa lukua ei voi sanoa varmasti, sillä 1950-, 1960-, 1970- ja 1980-luvuilla oli useita kilpailevia listoja. Yleisesti kuitenkin käytetään "Guinness Book of British Hit Singles" -kirjan suosimaa listaa, jonka myös UK Charts Company otti käyttöön.


title: Viljo Vyyryläinen

text: Viljo Ilmari Vyyryläinen (29. huhtikuuta 1917, Johannes – 24. heinäkuuta 1976 Kaarina) oli littoislainen suomalainen Mannerheim-ristin ritari.


title: Viljo Vyyryläinen

text: Viljo Vyyryläisen isä oli Johanneksen kunnanesimiehen poika, myöhemmin muurari Anton Arvid Vyyryläinen (s. 31.5.1877 Johannes) ja äiti meijerinhoitaja Adolfina Henriette Westerlund, molemmat Vaahtolan kylästä, vihitty Johanneksessa 1.12.1901. Sisällissodassa Viljon isä toimi punaisten puolella Johanneksen vallakumoustuomioistuimen syyttäjänä ja elintarvikelautakunnan puheenjohtajana, ja hänet tuomittiin kuolemaan sodan päätyttyä.


title: Viljo Vyyryläinen

text: 21. joulukuuta 1944 alikersantti Vyyryläinen nimitettiin Mannerheim-ristin ritariksi numero 181. Ansioiksi katsottiin toiminta korpraalina Teikarsaaren puolustustaisteluissa kesällä 1944, jossa hän otti komentoonsa kaksi joukkuetta ja organisoi vastahyökkäyksen sekä oma-aloitteisesti järjesti haavoittuneiden huollon ja evakuoinnin. Myöhemmin hän organisoi uuden puolustuslinjan vihollisen yrittäessä maihinnousua ja johti joukkoja, kunnes saarelle saatiin kuljetettua upseereita. Taistelussa Vyyryläinen haavoittui lievästi käteen ja päähän.


title: Viljo Vyyryläinen

text: Vyyryläinen oli siviiliammatiltaan muurari. Hänet ylennettiin ylikersantiksi 23. joulukuuta 1968.


title: Viljo Vyyryläinen

text: Talvisodan aikana Vyyryläisen äiti joutui evakkoon Piikkiöön, jonne Viljokin asettui. Sittemmin sodan jälkeen hän rakensi perheelleen omakotitalon Kaarinaan. Vyyryläinen oli puoluekannaltaan sosialidemokraatti ja istui Kaarinan kunnanvaltuustossa 1954–1976. Hän toimi sosiaalilautakunnan puheenjohtajana ja kunnalliskodin johtokunnan puheenjohtajana.


title: Livojoki

text: Livojoki on noin 130 kilometrin mittainen Iijoen sivujoki. Se saa alkunsa varsin kirkasvetisenä tunnetusta Livojärvestä Posion eteläpuolelta ja laskee Iijokeen suunnilleen Pudasjärven kirkon seutuvilla, joen varrella on varsin vähän asutusta. Joki on lähes rakentamaton. Siinä on runsaasti koskipaikkoja ja siitä kalastetaan muun muassa harjusta ja taimenta.


title: Vihreät Vaivaiset

text: Vihreät Vaivaiset on järjestö, joka yhdistää vihreästi ajattelevia vammaisia ihmisiä. Sen tarkoitus on tuoda edistää vammaisten ihmisten osallistumista vihreään toimintaan. Vihreät Vaivaiset tukee vihreiden vammaisten ehdokkaiden vaalikampanjoita. Vaalien välillä se on vihreiden vammaisten valtuutettujen, kunnallisten lautakuntien jäsenten ja muiden vaikuttajien foorumi. Se järjestää myös tapahtumia ja koulutusta.


title: Vihreät Vaivaiset

text: Vihreät Vaivaiset kuuluu Vihreään liittoon, mutta siihen voi kuulua myös kuulumatta puolueeseen. Järjestö perustettiin jo ennen Vihreää liittoa. Vuonna 2005 se uudisti oman vammaispoliittisen ohjelmansa ja oli jäsentensä kautta aktiivisesti mukana Vihreän liiton vammaispoliittisten tavoitteiden luomisessa.


title: Vihreät Vaivaiset

text: Vihreiden Vaivaisten puheenjohtaja on ollut vuodesta 2005 Amu Urhonen.


title: Kaman sellu- ja paperitehdas

text: Kaman sellu- ja paperitehdas () on Permin aluepiirin Krasnokamskissa sijaitseva tuotantolaitos, joka kuuluu nykyisin suurelle metsäteollisuuden Investlesprom-holdingyhtiölle. Tehdas on ensimmäisenä Venäjällä aloittamassa aikakauslehtipaperina käytettävän päällystetyn kevytpaperin tuotannon. Suomalainen Vaahto Group sai tehtäväkseen tehtaan paperikoneiden uudistamisen vuonna 2008. Keväällä 2011 tuotantolinjan käynnistäminen oli lykkääntynyt epäluotettavien laitetoimittajien takia.


title: Kaman sellu- ja paperitehdas

text: Kaman sellu- ja paperitehdas oli suurimpia ja tunnetuimpia Neuvostoliiton paperitehtaita. Tehtaan perustaminen kuului Neuvostoliiton ensimmäiseen viisivuotissuunnitelmaan ja se aloitti toimintansa 1936. Neuvostoliiton hajottua tehdasta ei yksityistetty, vaan se pysyi valtion omistuksessa olevana, mutta silti itsenäisestä toimivana yhtiönä. Sittemmin se ajautui konkurssiin. Tehtaalla oli kolme kapeaa sanomalehtipaperikonetta, ja se sai Madridissa laatupalkinnon vuonna 1995.


title: Goznak

text: Goznak () on Venäjän valtiovarainministeriön omistama yritys, johon sisältyy useita rahapajoja ja setelipaperitehtaita. Setelipaperitehtaat ovat Pietarissa ja Krasnokamskissa, minne setelipaperituotantoa siirrettiin toisen maailmansodan vuoksi. Sanomalehtipaperin lisäksi Pietarin-tehtaassa on myös muuta, esimerkiksi pergamiinipaperin, tuotantoa.


title: Mondi

text: Mondi eli Mondi Group on kansainvälinen paperi- ja pakkausyhtiö. Yhtiön vuoden 2013 liikevaihto oli 6,5 miljardia euroa. Vuoden 2014 lopussa yhtiöllä oli tuotannollista toimintaa 30 maassa ja se työllisti 24 400 henkilöä. Mondin tärkeimmät toimialat ovat pakkauspaperit ja kartongit. Yhtiön tehtaat tuottavat esimerkiksi voimapaperia, säkkejä, toimistopaperia, aaltopahvin pintapaperia, aaltopahvilaatikoita ja päällystämätöntä hienopaperia.


title: Mondi

text: Mondi-konsernin juuret ovat Etelä-Afrikkaan vuonna 1967 rakennetussa Merebank Millin tehtaassa. Mondi laajeni Eurooppaan 90-luvun alussa yrityskauppojen kautta. Yritys listattiin pörssiin vuoden 2007 puolivälissä. Yritys listautui sekä Lontoon että Johannesburgin pörsseihin. Mondi oli aiemmin osa Anglo-American-ryhmää.


title: Mondi

text: Mondin suurin omistaja omistaa Mondista noin neljä prosenttia. Yhtiön omistus onkin jakautunut hyvin laajalle ja sen kotipaikka on käytännössä joko Lontoossa, missä se on pörssissä tai Itävallassa, mistä sitä johdetaan.


title: Mondi

text: Mondi laajentui 2000-luvun alussa voimakkaasti Eurooppaan ostamalla yrityksiä Itävallasta, Britanniasta, Ranskasta, Venäjältä, Slovakiasta, Puolasta, Unkarista, Hollannista, Tanskasta, Bulgariasta, Italiasta ja Meksikosta ja Suomesta. Mondi omistaa Euroopassa esimerkiksi Neusiedlerin paperitehtaan.


title: Mondi

text:
Mondi toimi Suomessa vuosina 2008-15. Mondi omisti Lohjan paperitehtaan syyskuusta 2008 alkaen, jolloin se osti sen Loparex Groupilta. Tehdas toimi nimellä Mondi Lohja Oy, kunnes 2015 huhtikuussa yhtiö ilmoitti lopettavansa tehtaan, ja toiminta lakkasi vuoden 2015 loppuun mennessä.
Joulukuussa 2017 Mondin kerrottiin ostavan 365 miljoonalla Powerfluten, jolla on aallotuskartonkitehdas Kuopiossa. Kauppaan kerrottiin sisältyvän puunhankintayhtiö Harvestia, ei kuitenkaan hylsykartonkia valmistava Corenso. Myyjänä oli pääomasijoitusyhtiö Madison Dearborn Partnersin hallinnoima Nordic Packaging and Container Holdings Limited. EU:n kilpailuviranomaiset hyväksyivät kaupan kesäkuuhun 2018 mennessä.


title: ALH 84001

text: ALH 84001 ("Allan Hills, 1984 #001") on meteoriitti, joka löydettiin 27. joulukuuta 1984 Etelämantereelta Allan Hills -nimiseltä alueelta. Löytöhetkellä sen massa oli 1,93 kg. Meteoriitin löysi yhdysvaltalaiseen meteoriitteja etsineeseen tutkijaryhmään kuulunut Roberta Score.


title: ALH 84001

text: Vihreää väriä lukuun ottamatta sen arveltiin aluksi olleen tavallinen meteoriitti, joita tutkijaryhmä oli kerännyt alueelta aiemmin jo yli sata. Tutkijat toimittivat meteoriitin saastuttamisen välttämiseksi teflonteipeillä suljetussa muovipussissa Lyndon B. Johnson Space Centerin meteoriittilaboratorioon, Houstoniin.


title: ALH 84001

text: Laboratoriossa meteoriitin vihreä väri näytti tavallisen harmahtavalta, ja meteoriitti siirrettiin jatkosäilytykseen. Kesällä 1988 tehdyissä analyyseissa meteoriitissa ei huomattu mitään erikoista. Meteoriitin ainutlaatuinen luonne alkoi paljastua vasta vuonna 1990, kun David Mittlefehldt huomasi kiderakenteeseen kuulumattomia jyväsiä elektronimikrokoettimella.


title: ALH 84001

text: Mittlefehldt kuitenkin uskoi analyysinsa olleen virheellinen ja palasi asiaan vasta vuonna 1993 diogeniitteja käsittelevässä artikkelissaan, jossa hän mainitsi myös poikkeavat tulokset meteoriitista ALH 84001. Kyseisen artikkelin arvioija vaati hänet tarkastamaan työnsä uudelleen, ja myöhemmin meteoriitti paljastui sen sisältämän rauta(3):n vuoksi olevan peräisin Marsista, eikä suinkaan diogeniitti.


title: ALH 84001

text: Marsin meteoriitit ovat yleensä suhteellisen nuoria, mutta ALH 84001 oli kuitenkin muodostunut pian Marsin synnyn jälkeen noin 4,5 miljardia vuotta sitten ja iskeytynyt Maahan noin 13 000 vuotta sitten.


title: ALH 84001

text: David McKayn johtama NASAn tutkimusryhmä kiinnitti 1990-luvun puolivälin tutkimuksissaan huomiota kiven poikkeukselliseen karbonaattimateriaaliin. Pienten kerrostuneiden jyvästen halkaisija oli 25 nanometriä, jotka olivat muodostuneet noin 3,6–1,4 miljardia vuotta sitten, mutta selvästi ennen kuin meteoriitti tuli Maahan.


title: ALH 84001

text: Ryhmä piti mahdollisena, että karbonaattijyväset saattaisivat olla Marsissa elävien eliöiden valmistamia. Mikäli kappale olisi ollut Maasta peräisin, jyväset olisi helposti saatettu tulkita mikrobitoiminnan aikaansaamiksi. He etsivät polysyklisiä aromaattisia hiilivetyjä eli PAHeja, jotka ovat monirenkaisia molekyylejä, joita mätänevät elämänmuodot tuottavat. Niiden olemassaolosta saatiin muutama merkki massaspektrometrillä.


title: ALH 84001

text: Lisäksi McKayn ryhmä havaitsi PAHien pitoisuuden kasvavan mentäessä meteoriitin sisäosiin päin, joten ne eivät olleet tunkeutuneet ulkoapäin meteoriittiin Etelämantereella. Muissa Etelämantereelta löydetyissä meteoriiteissa ei ollut ollenkaan merkkejä ulkoapäin tunkeutuneista PAHeista. Eräs ongelma oli, että PAHeja syntyy myös epäorgaanisissa prosesseissa.


title: ALH 84001

text: Kolmas syy epäillä muinaista elämää olivat elektronimikroskoopilla löydetyt tuhannet makkaranmuotoiset kappaleet karbonaattijyvästen pinnalla, jotka saattoivat olla fossiloituneiden bakteerien jäännöksiä.


title: ALH 84001

text: NASA julkisti tuloksensa elokuussa 1996. Tapaus nousi lehtien etusivuille ja televisiokanavien pääuutisiin ympäri maapallon. Myös Yhdysvaltain presidentti Bill Clinton puhui henkilökohtaisesti lehtimiehille ja piti tapausta merkittävänä.


title: ALH 84001

text: David McKay kollegoineen kuitenkin korosti, että ALH 84001:stä tehdyt löydöt eivät olleet sitovia todisteita elämästä Marsissa. Tutkimus oli vain sopusoinnussa oletetun Marsin elämän synnyn kanssa. Meteoriitin muun muassa arvioidaan lähteneen Marsista aikana, jolloin siellä oli runsaasti vettä.


title: ALH 84001

text: Tutkimus keräsi heti runsaasti arvostelua sen jälkeen, kun tekniset tulokset julkaistiin Science-lehdessä. 50 nanometrin kokoiset karbonaattimakkarat olivat sadasosankokoisia useimmista Maan bakteereista (mahdollisten nanobakteerien kokoisia). Yksikään mahdollisista bakteereista ei ollut "jakautumisvaiheessa".


title: ALH 84001

text: Ralph Harveyn (Case Western Reserve University) ja Harry McSweenin (University of Tennessee) mielestä karbonaattijyväset olivat muodostuneet elämälle liian kuumissa oloissa (650 astetta), mutta McKayn tutkimusryhmä kiisti näin korkean lämpötilan. Myöhemmin Harvey ja McSween julkaisivat tutkimuksen, joka tuki hypoteesia jyvästen matalasta syntylämpötilasta vesiliuoksessa.


title: ALH 84001

text: Kritiikissä todettiin, että PAHien kontaminaatio eli saastuminen oli ollut mahdollista Etelämantereella niiden 13 000 vuoden aikana, jotka kivi oli siellä ollut. Kaiken kaikkiaan Nasan tutkimusryhmä oli altavastaajana kritiikissä.


title: ALH 84001

text: Selvitykset Mars-meteoriitista ovat jatkuneet 2000-luvulla. Suurempaan julkisuuteen asia nousi marraskuussa 2009. Tuolloin julkaistiin uudella laitteistolla tehty tutkimus. Nyt samanlaisia "biomorfeja" on ALH 84001:n lisäksi löydetty myös kahdesta muusta marsmeteoriitista, jotka ovat Yamato 593 ja Nakhla.


title: ALH 84001

text: Uusissa tutkimuksissa on käytetty huipputarkkaa läpäisyelektronimikroskooppia (Transmission Electron Microscope), jollaista ei ollut käytettävissä 1990-luvun lopulla. Lisäksi kivien sisuksiin on päästy alle 100 nanometrin paksuisilla leikkeillä, jotka mahdollisti toinen uusi menetelmä, ionisädeporaus.


title: ALH 84001

text: "Biomorfien" rakenne näyttää tarkemmalla laitteistolla kuvattuna osin erilaiselta, etenkin osa ALH 84001:n löydöksistä poikkeaa tyypillisestä kontaminaatiosta. Kiteissä on hyvin puhdasta magnetiittia. Noin neljännes magnetiittikiteistä on sellaisia, että McKayn ryhmän tulkinnan mukaan ne "eivät ole voineet syntyä elottomissa prosesseissa". Tutkimusryhmä väittää edelleen, että "yhtäkään alkuperäisistä todisteista ei ole osoitettu vääräksi tai liitetty varmuudella ei-biologisiin selityksiin."


title: ALH 84001

text: Edes biologisen selityksen puoltajat - mukaan lukien McKayn ryhmä - eivät kuitenkaan esitä, että asia olisi ratkennut. ALH 84001:n ja muiden marsmeteoriittien mahdollisten elämän jäänteiden tulkinta on edelleen epävarma ja altis erilaisille tulkinnoille.


title: Kondrovo

text: Kondrovo () on kaupunki Venäjällä Kalugan alueella, linnuntietä 40 kilometriä alueen pääkaupungista Kalugasta luoteeseen. Se on 60375 asukkaan Dzeržinskin piirin suurin taajama, hallintokeskus ja piirinsä ainoa kaupunki. Kondrovon kaupungissa asui 16672 henkeä (2010 väestönlaskenta).


title: Kondrovo

text: Kalugasta luoteeseen kohti Vjazmaa vievä ratayhteys sivuaa Kondrovon kaupungin lounaisreunaa (Govardon seisake tai pikkuasema).


title: Kommunar

text: Kommunar () on kaupunki Leningradin alueen Hatsinan piirissä Venäjällä. Se sijaitsee Inkereenjoen varrella 35 kilometriä Pietarista etelään. Kaupungin pinta-ala on 12,7 neliökilometriä ja asukkaita on 20 265 henkeä (vuonna 2010).


title: Kommunar

text: Asutuskeskus on syntynyt 1840-luvulla. Aluksi sen nimenä oli Grafskaja Slavjanka, myöhemmin Tsarskaja Slavjanka. Ennen vallankumousta se tunnettiin Rogersin ja Pfeifferin tehtaan työlaisasutuksena. Vuonna 1953 Kommunar sai kaupunkimaisen taajaman statuksen ja vuonna 1993 siitä tuli kaupunki.


title: Kommunar

text: Kaupungin talouden perustan muodostaa sellu- ja paperiteollisuus. Siellä toimivat Ilim Pulp -konserniin kuuluva kartonkitehdas, Kommunarin paperitehdas, aaltopahvitehdas Komsomolets sekä muita pakkausmateriaaleja valmistavia tuotantolaitoksia.


title: Kommunar

text: Suuri osa Kommunarin asukkaista käy päivittäin töissä Pietarissa. Kaupungin alueella sijaitsee Pietari–Vitebsk-radan Antropšinon asema.


title: Kommunar

text: Leningradin alueen Jaaman piirin Opoljan kunnassa sijaitse Malin kylä, jonka venäjänkielinen nimi on myös "Kommunar".


title: Peter Pan (vuoden 1953 elokuva)

text: Peter Pan on vuonna 1953 valmistunut Disneyn tuottama kokoillan piirroselokuva, joka perustuu J. M. Barrien kirjoittamaan samannimiseen lastenkirjaan.


title: Peter Pan (vuoden 1953 elokuva)

text:
Walt Disney oli suunnitellut Barrien kirjan filmaamista jo vuodesta 1939.
Elokuva osallistui Cannesin elokuvajuhlille.


title: Peter Pan (vuoden 1953 elokuva)

text: Tarina alkaa, kun lontoolaisen perheen äiti ja isä ovat lähdössä juhliin. Leena, Jukka ja Mikko jäävät kotiin lastenvahdin tai oikeastaan perheen koiran Nanan hoidettaviksi. Leena on löytänyt Peter Panin varjon. Isä on sitä mieltä, että Leena on kasvamassa aikuiseksi ja saisi muuttaa pois lastenhuoneesta. Yöllä huoneeseen hiipii Peter Pan, joka etsii Helinä-keijun kanssa varjoaan. Hän herättää Leenan, joka ompelee varjon takaisin kiinni. Helinä-keiju tulee Leenalle mustasukkaiseksi Peter Panista, kun näillä menee niin hyvin kahdestaan.